text:
WASHINGTON DC—
Ingcwethi kwezenotho zithi akumangalisi okukhulunywa nguMnu. Tendai Biti umphathintambo wezemali othi ele Zimbabwe selisalelwe ngamakhulu amabili amadollar - $217 kuphela.
Ingcwethi lezi zithi uhulumende womanyano useyehlulekile ukuphuma leziqondiso zokuthuthukisa ilizwe kwezenotho.
Eyinye yalezingcwethi uMnu. Eric Bloch uthi amanye amabandla akuhulumende womanyano agijimisa ukwenza inhlelo zokuthi bathole amavoti kukhetho oluzayo kulokuqathekisa ukuthuthukisa inotho yelizwe.
UBloch uthi ilizwe lizakwehluleka ukubhadala okufunakalayo nxa umnotho welizwe ungaqhubeka ngale indlela.
Uthi okunye okwenza isikhwama selizwe sibe lemali ephansi kangaka yikuthi kakula ebekiweyo ebotshelweyo igciniwe ebhanga elikhulu lelizwe iReserve Bank of Zimbabwe.
UBloch uthi imali le yiyo okumele ithukululwe isetshenziswe nxa izinto sezimi manzonzo imali etholakala emithelweni ingasekho.
Umnu. Bekithemba Mhlanga ingcwethi kwezenotho uthi uBiti ukhulume lokhu esenzela ukuthi amazwe atshiyeneyo anike ele Zimbabwe imali yokwenza ukhetho lonyaka.
Ingxoxo Esiyenze LoMnu. Bekithemba Mhlanga
UBiti utshele iStudio 7 ngoLwesithathu ukuthi ubezikhulumela nje ngoLwesibili efuna ukuthi atshengise ukuthi ilizwe lithwele nzima ngokudinga imali.
Ingcwethi kwezombusazwe zithi akwenzakali ukuthi uBiti ubesenga ezimithiyo njengoba ilizwe livele lingela mali.


c: text/html

text:
Itholakele ingane ebithunjwe nguyise
2012-12-06 12:03
Pretoria – Isitholakele ingane yentombazane eneminyaka eyisikhombisa ubudala ebithunjiwe, itholakale ingenamyocu kulandela ukuba umnikazi wendawo yezivakashi eMpumalanga ebone isithombe sayo ezindabeni.
Ubaba kaPura Pahlo ongamzali, u-Evan Andreou, ukuqinisekisile kwabe-News24 ukuthi utholakale eLydenburg ekuseni ngoLwesine futhi uphephile.
Wathunjwa engaphandle kwasesikoleni eWaterkloof Primary ngoLwesithathu ekuseni, esenzweni okusolakala ukuthi senziwe ubaba wakhe omzalayo.
"Ubaba wakhe nowesifazane obemsiza babhukhe kule ndawo yezivakashi njengomndeni. Umnikazi wale ndawo uthe ubelokhu eyifanisa le ngane, wabe eseyobheka ku-internet, ngicabanga ukuthi bekuyi-News24, wase esibona isithombe sayo.
"Indodadana yakhe ingifonele ngezithuba zabo-03:30 namhlanje ekuseni yathi isola ukuthi iyona le ngane, ngibe sengibathumelela ezinye izithombe zakhe uPura, base beba nesiqiniseko. Sibe sesithinta amaphoyisa aseBrooklyn, wona athinte awaseLydenburg abe esenikela khona.”
U-Andreou uthe ubaba wangempela kaPura uzamile ukubaleka kodwa bagcina ngokuboshwa benalowo wesifazane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
Bayavela ngelokubulawa kwephoyisa
2013-02-22 12:04
Bloemfontein - Azovela ngaphambi kweNkantolo yeMantshi yaseKroonstad amadoda amabili abhekene necala lokubulala iphoyisa laseMaokeng, eFree State.
Okhulumela amaphoyisa uCaptain Stephen Thakeng uthi uWarrant
Officer Thomas Mngomezulu, 49, wophiko lwe-flying squad, watholakala eshonile esigangeni esiseMaokeng mhlaka-23 Disemba.
Imoto yephoyisa yatholakala ishiywe kanjalo, nokho isibhamu kanye nomakhalekhukhwini kona kwakuthathiwe.
UThakeng uthi amaphoyisa akwazi ukubopha abasolwa kule nyanga, omunye wabasolwa watholakala nomakhalekhukhwini kamufi ngesikhathi eboshelwe icala elihlobene nokuqhunyiswa komshini wokukhipha imali.
Kwaphinde kwaboshwa abanye ababili ngesikhathi amaphoyisa elandela umkhondo ngesibhamu sika mufi.
Abasolwa abane bavela ngaphambi kwenkantolo, icala lahlehlela uLwesihlanu.
UThakeng uthi uJack Smous, 34, noDavid Twapa, 29, babhekene necala lokubulala, kuthi uJorobana Goodwill Molise, 28, noMotsamai Motsoane, 31, babhekane necala lokutholakala nesibhamu nezinhlamvu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
I-CDP izoluyisa kuMadonsela olwaseNkandla
2013-01-28 14:07
Johannesburg - Iqembu iChristian Democratic Party ithe yonke imiqulu emayelana nombiko womuzi kaMengameli Jacob Zuma oseNkandla, izoyibhekisa kuMvikeli woMphakathi.
"Selinyuke kakhulu izinga lokusetshenziswa budedengu kwemali yabakhokhintela kangangoba uhulumeni ucabanga ukuthi sekuyinto engabalulekile," kusho umholi weCDP uTheunis Botha esitatimendeni.
"Miningi kakhulu imibuzo engaphenduliwe. Akujiki ukuthi iningi kakhulu imali esetshenzisiwe nekuqanjwa amanga kuthiwa kwakwenzelwa ukuphepha kukamengameli."
NgeSonto uNgqongqoshe wezemiSebenzi yoMphakathi uThulas Nxesi wethule umbiko wethimba lophenyo nothi ayikho imali yabakhokhi bentela eyasetshenziswa eNkandla.
Lo mbiko uthe uhulumeni wasebenzisa imali
engu-R206 million kwezokuphepha, nokuthiwa kwenziwa ngemuva kokuhlola
isimo sokuthola izinsongo kukaZuma.
Osopolitiki
abaphikisayo nabezindaba bathi uZuma wasebenzisa u-R250 million wemali
yabakhokhi bentela ukulungisa umuzi wakhe oseNkandla, KwaZulu-Natal.
UBotha uthi lo mqulu bazowuthumela kuThuli Madonsela.
Ngokwalo mqulu kuvela ukuthi kwasetshenziswa u-R1.5 billion, nobandakanya ukwakhiwa komgwaqo omkhulu eNkandla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuzophepha nge-Afcon - Amaphoyisa
2012-11-27 16:34
Pretoria- Amaphoyisa azotshalwa agade wonke amaqembu angu-16 azokuba yingxenye yemidlalo ye-2013 Africa Cup of Nations, ezobanjwelwa kuleli laseNingizimu Afrika, kusho abagqugquzeli ngoLwesibili.
Kuvela lokhu nje kusanda kuhlaselwa ibhasi labadlali beqembu lesizwe eZambia, ngesikhathi bezodlala udlalo wesihle kuleli, ibhasi lajikijelwa ngamatshe lishaywa ngabafanyana abancane.
"Ngemuva kwesehlakalo sakamuva, kuzoqiniswa kakhulu ezokuphepha. Amaqembu azogadwa ubusuku nemini,” kusho iPhini likaKhomishana wamaPhoyisa uMaggie Sotyu, etshela abezindaba ePitoli.
"Amabhasi azothutha abadlali nawo azophelezelwa ngamaphoyisa."
Ekuhlaselweni kwebhasi yaseZambia, kwalimala kancane unozinti uKennedy Mweene.
"Asikaze sicabange ukuthi kungahlaselwa ibhasi, yingakho abadlali babengaphezelwa ngamaphoyisa,” kusho uSotyu.
Inkundla iSoccer City, kuzodlalelwa kuyo umdlalo wokuvula nowokuvala, kanjengoba kwenzeka emdlalweni wendebe yomhlaba ngo-2010.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umfelokazi ubulawe emngcwabeni womyeni
2013-02-18 16:37
Johannesburg - Kudutshulwe kwabulawa umfelokazi kwathi indodana yakhe yalimala emngcwabeni womyeni wakhe, kusho amaphoyisa aKwaZulu-Natal ngoMsombuluko.
UCaptain Thulani Zwane uthe lesi sigameko senzeke eGrootgeluk ngaseNewcastle ngeSonto.
"Bobabili abadutshuliwe baphuthunyiswe esibhedlela nalapho owesifazane, 53, efike waphelela khona," kusho uZwane.
Indodana yakhe, 30, isesimweni esigculisayo.
Umsolwa ubanjwe ngabantu abebezokhalisa umndeni.
"Kuthiwa umphakathi uthe ukumbhabhadisa kancane ngezimpama nangamanqindi, wayiswa esibhedlela," kusho uZwane.
Kushaqwe isibhamu nezinhlamvu, nokukholakala ukuthi kusetshenziswe kulesi sigameko.
"Isibhamu sizoya kohlolwa ukuthi asikaze yini sisebenze kwezinye izigameko zobugebengu."
Umsolwa, 39, kulindeleke ukuthi avele eNkantolo yeMantshi yaseMadadeni
kungekudala, nalapho ezobhekana khona necala lokubulala nelokuzama ukubulala.
Imbangela yokudubula ayikacaci.
- Landela
IzindabaNews24 kuTwitter
- SAPA


text:
Kuduke 7 kuwa ibhuluho
2012-12-03 07:20
Tokyo - Kuduke okungenani abantu abayisikhombisa kwathi abanye bashona ngesikhathi kuwa umhhume womgwaqo omkhulu oxhumanisa iTokyo nenkaba yeJapan ngeSonto.
Imizamo yokutakula abasindile ibanjezelwe yintuthu kulandela ukuthi enye ezimoto igqamuke amalangabi ngaphakathi kweSasago Tunnel, nengamakhilomitha angu-80 ukusuka eTokyo.
Abatakuli baphinde bamisa umsebenzi ngenxa yokusabela ukuthi lo mhhume ungase uqhubeke nokuwa.
Kunezimoto ezivaleleke ngaphansi kwemfucuza.
- Landela
IzindabaNews24 kuTwitter
- Sapa - AP


text:
Isikole sidumaze abafundi abangamaSulumane
2013-01-23 12:03
Cape Town - Zijabhile izelamani ezimbi li zaseKapa, kulandela ukuthi isikole sizixoshile ngoba zigqole izigqoko zamaSulumabe, ekuthiwa azihambisani nomfaniswano wesikole.
USakeenah Dramat, 16, nomfowabo uBilaal, 13,
baqale esikoleni i-Eben Dönges High School, ngoLwesithathu olwedlule, othisha kuthiwa babatshele ukuthi abakhumule izigqoko zabo, kusho umbiko weDie Burger.
Ngemuva kokuthi intombazane yalile ukukhumula iduku, iyalelwe ukuthi ibuye nomzali.
Umama wabafundi uNabila, uthi ngesikhathi efunela izingane isikhala, watshelwa ukuthi abantwana bakhe bangazifaka izigqoko zabo zenkolo abakholelwa kuyo, inqobo uma imibala izohambisa nomfaniswano wesikole.
Uthi watshelwa nokuthi izingane zingaya emkhulekweni wangoLwesihlanu, uthi kumanje abantwana bakhe bathukile futhi baphoxekile.
USakeenah utshele umama wakhe ukuthi uthishela umbuze ukuthi akashiselwa yini, waphendula wathi: "chabo, ngijwayele ukusigqoka isikhafu sami."
Uthi ngemuva kwalokho ubizelwe kwelinye igumbi watshelwa ukuthi kumele asikhumule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ihhotela libanjwe inkunzi eBloem
2012-11-30 16:50
Johannesburg - Isigejana ebesihlome ngezibhamu sibambe inkunzi ihhotela iThe Lengau, eBloemfontein, sakhala semuka nesamba semali engadalulwanga, kusho amaphoyisa aseFree State.
Okhulumela amaphoyisa uCaptain Chaka Marope uthe abaphangi abahlanu ebebezifihle ubuso bangene emnyango wangemuva ehhotela.
"Abathathu bebephethe izibhamu ababili behlome ngemibese, bahlule ngamandla onogada base befuna imali kubasebenzi,” kuchaza uMarope.
"Kukholakala ukuthi izigilamkhuba ziyalele onogada ukuthi bagude ngamadolo ngesikhathi bona bethatha imali.”
Akubanga khona muntu olimalayo kulesi sehlakalo, amaphoyisa asaphenya.
Sekunxuswe osomabhizinisi ukuthi bahlale beqaphe izigilamhuba njengoba kuyisikhathi samaholidi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ivundulule amaqiniso ikhomishana - PAC
2012-10-25 08:15
Johannesburg - IKhomishana kaFarlam isivundulule amaqiniso ngokungahambisi kahle okuqhutshwa yimboni yezimayini, kusho iPan African Congress.
"Indlela efanele yokuqashwa kwabantu isifadalele, imboni isiqhutshwa ngobungani babanikazi bezinkampani, osopolitiki kanye nezinyunyana," kusho unobhala weqembu uBennet Joko, esitatimendeni.
"Lezi zivumelwano esishaywayo zicindezele kakhulu abasebenzi, kade futhi waqala lo mkhuba. Kuyamangaza ukuthi ubudlelwano balezi zinhlaka sebuholele ekubulaweni kwabavukuzi."
UJoko uthe ikhomishana isikubeke obala ukuthi kukhona okushaya amanzi futhi kunjalo nje kuhlukunyezwa nabasebenzi, uthe nakanjani kumele inxeshezelwe imindeni yabavukuzi ababulawa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubi kumfundi (13) ozidubule esikoleniComment on this story
SIMPHIWE NDWANDWE
UBANGWA nezibi esibhedlela umfundi wesikole samabanga aphansi iTongaat Primary kulandela ukuzidubula ngephutha ngesikhathi edlala ngesibhamu sikanogada.
Isigameko senzeke izolo ntambama ngesikhathi sekuzophuma isikole. Umfundi (13) akucaci ukuthi usithole kanjani isibhamu sikanogada edlale ngaso kanti sizoqhuma, wabe eselimala.
Okhulumela amaphoyisa esifundazweni, uCaptain Thulani Zwane, usiqinisekisile isigameko wathi kuboshwe unogada.
UZwane uthe umboshwa oneminyaka elinganiselwa ku-38 uzobhekana necala lokuphatha budedengu isibhamu emagcekeni esikole.
Kulindeleke ukuthi avele namuhla eNkantolo yeMantshi yasoThongathi.
Ngesikhathi sokuloba izolo bekungakacaci ukuthi isibhamu sifinyelele kanjani kumfundi nokuthi uphume kanjani ekilasini lokufunda njengoba eze walimalela endaweni okungalindelekile ukuthi angatholakala kuyo engumfundi.
Okhulumela uMnyango wezeMfundo KwaZulu-Natal, uMnuz Muzi Mahlambi, uthe uNgqongqoshe Senzo Mchunu uphatheke kabi ngokubikelwa ngalesi sigameko. Uthe uMchunu udlulisa amazwi enduduzo emndenini kamfana ngalo mshophi owenzakalile. Uthe uMchunu unxusa ukuthi abantu behlise amaphaphu ukuze kuzotholakala ukuthi kudinga kwenziwe njani. Uthe uzwelana nomndeni futhi bamfisela ukuthi alulame ngokushesha umfundi. Okwamanje bazoyekela ezandleni zamaphoyisa ukuze ekugcineni kuthathwe izinyathelo ezinqala.
Namhlanje kuzothunyelwa ithimba labaluleka ngengqondo ukuze beluleke abafundi.
Ukulimala kwalo mfundi esikoleni kuqhamuke esikhathini lapho uMchunu ezama ukuqinisa umphakathi nezinhlaka ezithinteka kwezemfundo idolo ngokuthi isimo semfundo nezokuphepha ziseqhulwini.
Kwenzeka lokhu nje ngesonto eledlule eThornville ngaseMgungundlovu kwatholakala umuntu eshonile esikoleni egwaziwe yize kukhona onogada.
Kuthiwa wagwazwa abantu ababeqhamuka ngaphandle kwesikole.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone 9 eSolomons Island
2013-02-07 10:02
Sydney - Abasebenza ngokutakula bathwale kanzima bezama ukufinyelela ezindaweni ezingaphandle nezikhahlanyezwe ukuhlasela kwe-tsunami eSolomon Islands ngoLwesine, njengoba linyuka izinga labashonile.
Sekutholakale izidumbu eziyisishiyagalolunye, okubalwa nesengane, kulandela ukuhlasela kokuzamazama komhlaba okuvuse itsunami eSanta Cruz Island, ngoLwesitahthu.
Kucekeleke phansi imizi ebalelwa ku-100 ezigodini ezinhlanu.
Izikhukhula lezi zibe sezibulala abantu abadala abayisihlanu nengane eyodwa, kusho uGeorge
Herming, nokhulumela uNdunankulu.
Ezinye izidumbu ezintathu zitholakale ngoLwesine, njengoba kusatshelwa ukuthi isibalo singase siqhubeke nokukhula.
- Landela
IzindabaNews24 kuTwitter
- Sapa - AP


text:
JOHANNESBURG—
Abesifazane beZimbabwe abasebenza kwele South Africa abanye babo bengabaphephele khona, bathi sebecabange ukusukuma balwisane lokuhlukunyezwa abahlangana labo nsuku zonke empilweni bekulelo lizwe.
Abezifazana enhlanganisweni ezimbalwa ezimela amalungelo abo kwele South Africa ezigoqela eyeDemocracy Advocates Initiative bathi sekuyisikhathi sokuthi bathathe amanyathelo wokuziqeda du, lezindubo zokuhlutshwa kwabesifazana kusenziwa yilabo abakhangelelwe ukuthi babasize abanjengamapholisa.
Into eduduzayo yikuthi uhulumende weSouth Africa ukhanya ekucele labesifazana beZimbabwe laba, bonake abathi sebezimisele ukubopha ziqine empini yokulwisana lokuhlukunyezwa ababhekane lakho. Laloba kunjalo bakhala ngokuthi amapholisa avame ukungabancedi nxa bengasa indaba zabo zokuhlukunyezwa kubo ngakhoke sebecabange ukumanyana ukuze bafikise izikhalazo zabo kuhulumende bemanyene bebanengi.
Kubika intathelizindaba yeStudio 7 uBenedict Nhlapho osipha loludaba eseJohannesburg kwele South Africa.
Udaba lukaBenedict Nhlapho lwabesifazana abaseSouth Africa


text:
2014-10-22 16:03
Lisalokhu lisegumbini labagula kakhulu ilungu lePhalamende eqenjini le-ANC uJackson Mthembu, kusho iqembu elibusayo.
Ningizimu Afrika
2014-10-22 16:03
Ukulalelwa kwekhomishana ephenya ngokwakhiwa kwenxanxathela yezitolo yasoThongathi, kuhlehle ngesikhathi kusaqubuka imibuzo ethinta uhulumeni.
Umhlaba
2014-10-22 16:02
Owesifazane obevota eceleni kukaMengameli waseMelika uBarack Obama, uthi usale emangazekile ngesikhathi isoka lakhe liphaphela umengameli.
Ezemidlalo
2014-10-22 16:02
Ibamba likamqeqeshi we-Chippa United uRoger Sikhakhane ukholelwa ukuthi indlela abazodlala ngayo izokwenza iSundawns ingaliboni elidlalayo kowe-Absa Premiership
Ningizimu Afrika
2014-10-22 16:02
Indoda igwetshwe udilikajele eNkantoloeNkului yaseMahikeng ngokubulala intombi yayo nezingane zayo ezimbili.
Afrika
2014-10-22 16:01
II-Al Shabaab lithe likhande ngamatshe owesilisa oneminyaka engu-18 ubudala ngemuva kokudlwengula owesifazane emkhombe ngesibhamu.
Ningizimu Afrika
2014-10-22 14:32
Ukulalelwa kwesicelo sebheyili somshayeli weloli osolwa ngokubulala abantu abathathu engozini eyayibandakanya izimoto ezingu-48 e-Alberton kuhlehliselwe isonto elizayo.
Ningizimu Afrika
2014-10-22 14:32
Umholi we-UDM uBantu Holomisa usesifake ngokusemthethweni isicelo phambi kwekomidi lePhalamende, iJoint Ethics and Members Interest Committee, ukuba liphenye uBaleka Mbete
AbeCongress of SA Trade Unions, eNorth West, sebekugxekile ukubulawa komvukuzi wesifazane, obulawe ngasemayini yaseMarikana, iLonmin.
INkantolo kaMantshi waseBenoni, itshelwe ukuthi abusilo iqiniso ubufakazi obukhishwe ngumshayeli wetekisi ochaza ngesehlakalo sokushona kukaMido Macia.


text:
Kutholakale umbungu ePMB
2012-04-02 14:06
Lunga Biyela noStephanie Saville, The Witness
Pietermaritzburg - Ukuvaleka kwamapayipi ahambisa amanzi kuholele ekuboneni into ehlasimulisa umziba ngesikhathi kutholakala umbungu eMgungundlovu, kusho amaphoyisa.
Okhulumela amaphoyisa uLieutenant Joey Jeevan uthe umnikazi wendawo yokucwala izinwele ekuTheatre Lane ubebheka ukuthi ngabe yini le evimbe ukuhamba kwamanzi ngesikhathi ezithela kulo mbungu.
“Kuvulwe icala ngokufa komuntu njengoba amaphoyisa ephenya ngalolu daba," esho.
Ozibonele utshele amaphoyisa ukuthi kusolakala ukuthi lo mbungu ubusuhlale amahora amane kuya phezulu kuleya ndawo.
“Angicabangi ukuthi le ngane izalwe ngaphambi kwesikhathi ngenxa yokuthi bese kuyingane ephelele," kusho uZazu Nxele.
Abantu abebekule ndawo bazwakalise ukwethuka nokunengeka ngalesi senzo njengoba sebethe kumele afunwe aze atholakale umenzi wokubi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Kushone izingane engozini eChina
2012-12-25 08:37
Beijing - Kushone okungenani izingane ezingu-11 ezifunda enkulisa eChina ngesikhathi iveni yazo ikhalakathela edamini, ngokusho kombiko wezindaba zeXinhua News Agency.
Amaphoyisa abophe umshayeli weveni obethwele izingane ezingu-15 endaweni esemaphandleni eningizimu nesifundazwe iJiangxi.
Ukushona kwezingane ezingu-18 zasenkulisa ngoNovemba 2012 kwaqubula omkhulu umsindo nokwadala ukuthi uNdunankulu uWen Jiabao akhiphe imali ethe xaxa ebhekene nezidingo zesikole.
- Landela
IzindabaNews24 kuTwitter
- Reuters


text:
Iphoyisa kwelokuphanga nokudlwengula
2012-07-17 14:06
Pretoria - Iphoyisa laseRandburg livele enkantolo ngamacala okuphanga nokudlwengula, kushi uphiko oluphenya amacala athinta amaphoyisa i-Independent Police Investigative
Directorate (IPID) ngoLwesibili.
Okhulumela lolu phiko uMoses Dlamini uthe uConstable Moloko Kartos
Molekwa, 30, uvele eNkantolo yeMantshi yaseHammanskraal neyaseRandburg, kokubili ngoMsombuluko, ngamacala amibili okudlwengula nelilodwa lokuphanga.
"Lezi zinkantolo zikhiphe umyalelo wokuba agqunywe esitokisini. Kungenzeka abhalisele ibheyili uma esevela enkantolo ngesonto elizayo," kusho uDlamini.
NgoMsombuluko ekuseni, uMolekwa uvele enkantolo eHammanskraal ngecala okusolakala ukuthi walenza ngoJulayi 8, nalapho esolwa ngokudlwengula intombazane nabanye ababili ayehamba nabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Independent Media
Uvume amacala angu-18 okudlwengula
Izogwetshwa namuhla indoda evume amacala angu-18 okudlwengula abesifazane abehlukene kusuka ngo-2008.Read Story
Independent Media
Kuyashuba kweyamatekisi aseNanda
Sishubile isimo kusosesheni waseNanda ngemuva kokudutshulwa komunye usomatekisi ehamba nomkakhe.Read Story
Jacoline Schoonees
‘Kungaba yinkinga ukubuya kukaCele’
Abahlaziyi bezepolitiki babona inkantolo kuyiyona engaphazamisa ukubuyiselwa kukaMnuz Bheki Cele esikhundleni sokuba nguMkhuzi wamaphoyisa.Read Story
- Uvume amacala angu-18 okudlwengula
- Kuyashuba kweyamatekisi aseNanda
- ‘Kungaba yinkinga ukubuya kukaCele’
- ‘Phansi amaphaphu nge-Ebola’
- UDube-Ncube weluleke abafundi
- Umsindo kuphakanyiswa uMeyiwa kuMangos...
- Kuxikizwe amabhodi anowe-NFP
- UKunene akazisoli ngokushiya i-EFF
- Ahlonishwe ngezimendlela amasosha
- Ihlombe egwetshwa engu-240


text:
ZEC: Kudingakala Imali Enengi Ukuqhuba Ukhetho
I-ZEC ithi i $50 million eyabelwa ukhetho kuhlelo lwebudget edluleyo ayisoze yenele ngoba kufunakala i$220 million.
ZEC
Sithandekile Mhlanga
26.11.2012 17:20
WASHINGTON DC—
Inhlanganiso ebona ngokuqhutshwa kokhetho elizweni eye Zimbabwe Electoral Commission ithi isiqhube inhlelo ezinengi eziphathelane lokhetho elizweni isebenzisa imali uhulumende ayiphiwa zinhlanganiso ezizimeleyo.
Inhlanganiso lezi zigoqela eyomanyano wamazwe womhlaba eyeUnited Nations Development Programme (UNDP) kanye le Electoral Institute for Sustainable Development in Africa.
Imali le ibikwa yasetshenziswa ukufundisa abantu ngokhetho, njalo kwathengwa impahla zokusebenzisa kuloluhlelo ezigoqela imota, amacomputer, omabonakude, amabhuku afundisa ngokuvota, lokunye okunengi-nengi.
Lanxa kunjalo, i-ZEC ithi izigidi ezingamatshumi amahlanu zamadollar-$50 million eyabelwa ukhetho kuhlelo lwebudget edluleyo ayisoze yenele ukuqhuba ukhetho ngoba kufunakala izigidi ezingamakhulu amabili lamatshumi amabili zamadollar-$220 million.
Kukhangelelwe ukuthi kuqhutshwe ukhetho lwereferendum ngoZibandlela, kuthi ngoMbimbitho kwenziwe ololokudinga umongameli, amalunga edale lephalamende leSenate, kanye lamakhansila.
UMnu. Godwin Phiri, ilunga lomanyano wenhlanganiso ezizimeleyo oweNational Association of Non-Governmental Organizations, obekhuluma ezimele, utshele uSithandekile Mhlanga weStudio 7 ukuthi zinengi inhlelo eseziqhutshwe zinhlanganiso ezizimeleyo ukulungisela ukhetho.
Ingxoxo LoMnu. Godwin Phiri


text:
UKungoane ukhala ngabathengwe yiChiefsComment on this story
MALIBONGWE MDLETSHE
NGESIKHATHI iNingizimu Afrika yonke ijabulela ukuvula ibhange kweKaizer Chiefs ethenga izibabuli zabadlali ezimisa ithemba lokusiza leli qembu libuyise isithunzi kulezi nsuku, inkakha yakudala yaleli qembu u-Isaac “Shakes” Kungoane ibona okuhlukile.
UKungoane uthi akayiboni iChiefs ibuyisa isithunzi ngoMorgan “Mr Reliable” Gould osuka kuSuperSport United, Siboniso “Pa” Gaxa obuya kuLierse SK yaseBelgium, Eric “Tower” Mathoho, okubhekwe asayine kuChiefs, ngoba akubona empeleni abadlali abazoshayela iChiefs amagoli.
“Ngeke sithi iChiefs ithenga abadlali uma ithenga abadlali basemuva ngoba imiphumela ngeke ibuzwe kubo. Baphi abadlali bezinga elifanayo abazolithunga esiswini nabazoshaya amagoli?” kubuza uKungoane.
Nokho ngaphezu kwalaba badlali Amakhosi asayinise uSandile Hlongwa osuka kwiThekwini Coastal edlala kuSAB, kanti alindele ukusayinisa, uKingston Nkatha oshaye amagoli abalulekile kuBlack Leopards edlala ibhola elihle kulezi nsuku.
IChiefs, eqede isizini edlule incela izithupha ingathathanga nkomishi, ivuselele nezinkontileka zoSithembiso Ngcobo, Mandla “Mzimba Shaker” Masango no-Abia Nale.
Kodwa uKungoane, owayedume ngamaphasi awayewashaya ebheke kwelinye icala, uthi iChiefs ishaywe nabo laba badlali.
“Angikhali ngovuselelwa kwezinkontileka zalaba badlali kodwa angiwuboni umehluko ezowenza ngabo ngoba ibishaywa nabo. UGould usuka kuSuperSport manje umdlali osuka kuleli qembu kuzomthatha isikhathi ukuba angene esitayeleni eseChiefs. Ngabadlali abafana noHlongwa abasuka kuSAB abazokhula nenqubo yaMakhosi,” kusho uKungoane.
Mayelana nokubuya kukaSiyabonga “Doctor” Nkosi obedlala kuLamontville Golden Arrows uthe: “Useke wenza kahle kuChiefs phambilini kodwa ngimbona esezofuna ukuzigqamisa nje kulokhu, hhayi okunye.”
Ukuthula kwabalandeli beChiefs akade bekhala ngokuthi iqembu labo alithengi badlali ngesizini edlule kuzoshayisana nemibono kaKungoane. Nokaputeni waMakhosi u-Itumeleng Khune uke wacashunwa ethi bazosheshe bazwane nozakwabo abasanda kufika kuChiefs ikakhulukazi uGould, Gaxa noMathoho – uma egcina esayinile – ngoba bayazana nakuBafana Bafana.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Imbokodo ayizwa mshini ngoZuma: ucwaningoComment on this story
YIZE libukeka lehla izinga lokwesekwa kukaMengameli Jacob Zuma, kuvela ukuthi abesimame yibo abasameseka kakhulu kuleli.
Inhlangano eyenze ucwaningo ngokwamukeleka kukaZuma kuleli i-TNA South Africa ithole ukuthi yize bengashiyani kakhulu, baningi abesimame abathanda uZuma uma beqhathaniswa nabesilisa.
Ngokwalolu cwaningo bangamaphesenti angu-49 abesimame abasamkhonzile uZuma babe ngamaphesenti angu-43 kuphela abesilisa.
Izinga lokwamukeleka kukaZuma lehle lisuka emaphesentini angu-55 ngoFebhuwari laya kwangu-46 ngo-Ephreli.
Omunye wabacwaningi, uMnuz Neil Higgs uthe lokhu kwehla kwenzeke ngesikhathi indaba ye-e-tolling ingundabamlonyeni ngaphambi kwesinqumo senkantolo ngalolu daba.
“Okunye kube ngukukhathazeka kwabantu ngodaba lokubuyiselwa kuka-Lt-Gen Richard Mdluli kanti nezindaba zokumiswa kukaMnuz Julius Malema zazisaphothulwa,” kusho uHiggs esitatimendeni.
Emuva kwesikhathi esasibucayi ngo-2010, izibalo ezazithathelwe ocwani-ngweni olwenziwa kubantu abangu-2000 abahlala emadolobheni zaveza ukuthi isimo sasingesibi kangako. Babengamaphesenti angu-48 abantu ababesathokozela ukuphatha kukaZuma.
Emuva kokunyuka zifike emaphesentini angu-55 lezi zibalo, zehle mawala phakathi kuka-Ephreli zafika emaphesentini angu-46.
Lezi zibalo ziveze nokuthi izinga lalabo abathi abazi ukuthi bami kuphi uma bebuzwa ngalokhu lehlile uma kuqhathaniswa no-2009.
“Abantu sebenolwazi olungcono manje ngoMengameli emuva kwesikhathi eside bezibuza ukuthi ungumuntu onjani. Labo abangazazi ukuthi bami kuphi yilabo asebengene kuleli qulu elingamenameli,” kuqhuba uHiggs.
– Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone umvukuzi eHarmony
2012-05-11 12:04
Johannesburg - Kushone umvukuzi emayini iHarmony Gold, e-Evander, eMpumalanga engozini ebandakanya imoto ehamba emathunjini omhlaba uma kuqhutshwa lo msebenzi, kusho le nkampani ngoLwesihlanu.
"IHarmony iyadabuka ngokubika ukushona komsebenzi kulandela ingozi eyenzeke ngoLwesine, nedlule nomphefumulo womvukuzi. Kuqhubeka uphenyo ngembangela yale ngozi," kusho le nkampani esitatimendeni.
Ukusebenza kwalezi zimoto kule mayini kusamisiwe kuze kube kuphothulwa uphenyo.
- Landela
IzindabaNews24 kuTwitter
- SAPA


text:
IMelika igxeke ushwele kowaseSudan
2013-02-12 12:03
Khartoum - IMelika isigxeke kambi izwe laseSudan, ngokunika ushwele isiboshwa esasiza ekweqeni kweziboshwa ezine ezabe ziboshelwe ukubulala abasebenzi ababili ababesebenza ezindlini zenxusa laseMelika.
Ukunikwa ushwele kukaMubarak Mustafa, kuphambene nokuzibophezela kweSudan, eyathi izokwenza noma yini ukuqinisekisa ukuthi bayajeza abathintekayo kulesi senzo sobubi, kusho isitatimende senxusa laseMelika.
UJohn Granville, owabe esebenza ezindlini zenxusa, ngaphansi kwe-US Agency
for International Development (USAID), kanye nomshayeli wakhe u-Abdelrahman Abbas
Rahama, badutshulwa ngemvula yezinhlamvu, mhla lulunye kuJanuwari 2008.
Ababulali babo kanye nabanye ababili ekwatholakala ukuthi bayathinteka, bagwetshwa udilikajele ngo-2009 kodwa beqa ejele ngo-2010.
Umsolwa oyedwa wabanjwa, omunye kukholakala ukuthi wabulawa eSomalia ngoMeyi 2011.
"UMubarak Mustafa walahlwa yicala lokusiza la madoda ngesikhathi eqa."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Umunyu umama ebuka izingane zifa
2012-12-13 12:06
Durban - Owesifazane waKwaZulu-Natal obebhalwe umunyu ebusweni ulandise ngobuhlungu bokulahlekelwa yizingane zakhe ezimbili ngesikhathi imvula icekela phansi umuzi wakhe, eChatsworth.
UNtsika Lamle, 14, nodadewabo uSlindile, 5, bebelele ngesikhathi bewelwa yizimbokodo namathayi amadala emjondolo wakubo, kubika iDaily News.
Izikhukhula zidlule nemiphefumulo yabantu okungenani abangu-12 abanye kulesi sifundazwe ngenxa yezimvula zangoMsombuluko ebusuku.
Iwele likaSlindile, uLindokuhle, yena usindile kulesi sibhicongo.
Umama wabo, uNomafu Lamle, nobamba amatoho emajalidini, usakhungathekile ngokushona kwezingane zakhe ngale ndlela.
Uthe ubezama ukuvala izimbobo ezingenisa amanzi ngesikhathi ezwa umsindo.
“Ngibe sengigijima, uma ngifika endlini izingane zimbozwe wudaka," esho.
Uthi ngesikhathi esehlenga izingane, esizwa ngomakhelwane, bezingasabonakali.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-video entsha ngeMarikana
2013-01-28 16:47
Cape Town - Iseteshi sikamabonakude eBrithani sesisakaze umfanekiso owaqoshwa ngesikhathi kudutshulwa kubulawa abavukuzi abangu-34, emayini yaseLonmin eMarikana.
Abezindaba zeChannel 4 bathi bamukele lo mfanekiso owaqoshwa ngomakhalekhukhwini, mhlaka-16 Agasti.
Abezindaba babona kuphela imifanekiso eyaqoshwa ngabakwa-EWN, eNCA nabakwaCNN.
Umfanekiso osanda kubonakala, ukhombisa ukuthi kunabavukuzi abashonela buqamama nala kwakuqopha khona abezindaba.
“Abavukuzi babebaleka ngesikhathi amaphoyisa eqala ukudubula," kusho umbiko wabezindaba.
Kubuye kuzwakale iphoyisa limemeza lithi: "Ungamdubuli, ungamdubuli".
Iphoyisa elisuke liqopha lisondela eduze komvukuzi osuke eselele phansi eshonile, bese kuzwakala elinye iphoyisa lithi: "Lokhu kuthi....kuka nina. Ngimdubule okungenani amahlandla ayishumi."
Lona wahlonzwa njengomvukuzi oneminyaka engu-26 ubudala, owadutshulwa amahlandla ayishumi nambili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Iphoyisa lizibulale nentombiyalo
2011-07-14 14:08
Johannesburg - Amaphoyisa ase-Eastern Cape athi iphoyisa eliyirisevu, 30, ludubule labulala intombi yalo lase lizibulala nalo ngaseMthatha.
"Amaphoyisa afike emzini waleli phoyisa kuTsolo ngehora lesihlanu ntambama ngoLwesithathu athola izidumbu ezimbili zidindilize phansi," kusho uLieutanent Colonel Mzukisi Fatyela.
Uthi bobabili bebedubuleke emzimbeni kanti isibhamu somsebenzi saleli phoyisa sitholakale eduze kwalezi zidumbu.
"Okwamanje asikayazi imbangela yalesi sigameko," kusho uFatyela.
Leli risevu belisebenzela esiteshini samaphoyisa esikuTsolo, kanti belihlala nentombi yalo, 28, neliyibulele.
– "Like" ikhasi lethu ku-Facebook uze ukwazi ukujoyina inkulumo ngolwimi lakho.
– Landela IzindabaNews24 kuTwitter.
- SAPA


text:
IPirates iphenya ngabazehlisa iminyaka
2012-05-18 07:33
Johannesburg - USihlalo we-Orlando Pirates u-Irvin Khoza usedalule ukuthi kunophenyo lwangaphakathi oluqhubekayo kulandela izinsolo zokuthi kukhona abazehlisa iminyaka, kubika iKickOff.com.
Lokhu kuthiwa ngumkhuba odla lubi kubadlali abasafufusa.
Ukuphumelela kwamaqembu amancane kuPirates kule minyaka edlule kuphelezelwa yizinsolo zokuthi kunabadlali abazehlisa iminyaka.
UKhoza uzwakalise ukukhathazeka wavuma futhi ukuthi lolu khondolo luyinsakavukela emazingeni aphansi ebhola kulona lonke leli lase-Afrika.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Yayingichaza iNkosi uShaka - Ntshongwana
2012-11-27 14:02
Durban - Lowo osolwa ngokuba ngumalugaju uJoseph Ntshongwana uthi wayeyithanda iNkosi uShaka ngenxa yokuthi wake wabulala owesifazane ozithwele ngoba efuna ukubona usana olungakazalwa, kubika iThe Mercury.
UWarrant Officer Lucky Mathe wethule ubufakazi bakhe ngoMsombuluko, echaza phakathi kwezinye izinto, ingxoxo aba nayo noNtshongwana, ngenxa yokuthi ezinye zezisulu zakhe zazishumpulwe amakhanda.
Uthi wayegibelise uNtshongwana emotweni yakhe ngaleso sikhathi.
UNtshongwana, nowayedlalela iBlue Bulls, ungaphambi kweJaji elibambile u-Irfaan Khalil eNkantolo eNkulu yaseThekwini.
Ubhekene namacala amane okubulala namabili okuzama ukubulala nokwenzeka phakathi kukaMashi 20 kuya kuMashi 23 ngonyaka odlule.
Waphinde wabekwa icala lokuthumba nokudlwengula owesifazane ngoNovemba.
UMathe uthi waqala ukwethuka ngesikhathi uNtshongwana ethi emakhosini onke akwaZulu uyazifela ngoShaka ngoba wayenesibindi futhi wabulala owesifazane osidizi efuna ukubona usana olungakazalwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
INLSA
EzikaBhaka zitakule iKZN kumaSatma
Izintandokazi zabaculi oNaima Kay noZahara azilibonanga elidlalayo emiklomelweni yezindondo amaSatma.Read Story
Group
Ingwiji kuKhozi FM ngamaSatma
Selushaye ungqimphothwe ngomzuzu wokugcina Ukhozi FM ngesinqumo sokungabi yingxenye yamaSatma.Read Story
Kufezeke iphupho elingisa kwiSibaya
UMbali Ngiba oqale kuleli sonto ukubonakala kwiSibaya, uthi ubonga uRingo ngokumnikeza ithuba ehleli ekhaya.Read Story
- EzikaBhaka zitakule iKZN kumaSatma
- Ingwiji kuKhozi FM ngamaSatma
- Kufezeke iphupho elingisa kwiSibaya
- Akubahambelanga kahle abeGenerations
- UPhumlani ufisa imisakazo emikhulu
- Luyabuya uhlelo olusiza osomabhizinisi
- Ababukeli bakhala ngamajaji kuma-Idols
- Baphumela obala ngokubuya kukaTau noKa...
- Abasakazi bayasibusisa ngeSonto
- Sishayela phezulu iSkeem Saam ngababuk...


text:
Uhulumeni uzama ukubuyisa othunjwe eMali
2012-11-15 14:02
Johannesburg - Uhulumeni waseNingizimu Afrika wenza konke okusemandleni ukuzama ukuthi kudedelwe uStephen McGowan, owathunjwa yizidlamlilo ezidlelana neqembu i-al-Qaeda, eMali, kusukela ngo-2011.
IPhini likaNgqongqoshe woMnyango wezangaPhandle u-Ebrahim
Ebrahim uthi akukacaci noma ukudedelwa kuka-Abu Qatada, obeboshwe eBrithani, kungasiza yini ekutheni kudedelwe noMcGowan.
Kukholakala ukuthi izidlamilo ze-al-Qaeda yizo ezithumbe uMcGowan, kanti omunye onobuzwe baseSweden naseDutch, owabanjwa kanye naye, yena wadutshulwa wabulawa ngesikhathi egoloza.
Ukuthumba lokhu kwenzeka ngenyanga kaNovemba ngonyaka ofile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Akutshalwe amaphoyisa eKapa - IFP
2012-10-11 16:50
Cape Town - Kumele kuhanjiswe isibalo esiningi samaphoyisa ezindaweni ezihlaselwe ubugebengu eKapa, kusho iqembu iNkatha Freedom Party, ngoLwesine.
Umkhulumeli weqembu uVelaphi Ndlovu uthi nsuku kwasa kubikwa ngokugqekeza nokugwazwa kwabantu ezindaweni ezifana naseKhayelitsha naseCape Flats.
Abahlali kuthiwa basabela izimpilo zabo kanjalo nezabantwana, imvamisa ababa yizisulu zodlame lwamaqembu ezigelekeqe.
"Kumele uNgqongqoshe wamaPhoyisa uNathi Mthethwa athumele amaphoyisa amaningi ezindaweni ezihlaselwe ubugebengu.
Umphakathi usuphelelwe ukuwethemba amaphoyisa, asikho isixazululo esikhona.”
I-IFP ithe umphakathi nawo kumele ube nendima ozoyidlala ekuzameni ukusebenzisana namaphoyisa, iqembu lithi kumele abahlali babe nezimpempe abazozishaya uma bebona ubugebengu kuze kuzohlabeka umkhosi.
UZweli Mnisi okhulumela ungqongqoshe, akatholakalanga ukuthi aphawule ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kubhikisha abafundi base-UFS
2011-08-17 16:41
Bloemfontein – Kubhikishe abafundi baseNyuvesi yaseFree State ngoLwesithathu bethi bafuna inhloko, uJonathan Jansen, ashiye isikhundla sakhe.
Usihlalo seSasco, uManyene Lesapo uthi abafundi abajabulile ngendlela amalungu we-SRC azokhethwa ngayo.
Kulonyaka, amalungu we-SRC azokhethwa yizikhulu zeNyuvesi, futhi angeke bakwazi ukusekwa amaqembu wombusazwe.
I-UFS ikhiphe isitatimende ekhasini labo ku-Facebook, bethi labo abebebhikisha akubona abafunda kuleya nyuvesi.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kuphume nesinedolo kubekwa uPadayachie
2012-05-09 14:44
Durban - Kubuthelene amakhulu abantu eSahara Kingsmead Stadium, eThekwini, ukuyohlonipha uNgqongqoshe wezemiSebenzi kaHulumeni ongasekho uRoy Padayachie.
Isidumbu sikaPadayachie besithwele ngamalungu eSA
National Defence Force, kanti ibhokisi lakhe belimbozwe ngefulegi lakuleli.
UMengameli Jacob Zuma ufike inkonzo yomngcwabo ingakaqali, njengoba kunguye ozokwethula inkulumo ngoPadayachie.
UMholi weNkatha Freedom Party uMangosuthu Buthelezi ubephakathi kwabazili.
UPadayachie ushonele e-Ethiopia ngoLwesihlanu.
- Landela
IzindabaNews24 kuTwitter
- SAPA


text:
Iyaqhubeka imibhikisho e-Egypt
2013-02-12 10:02
Cairo - Umbutho wezeokuvikela ufafaze ababhikishi ngamanzi nesisi esikhalisa unyembezi ngaphandle kwekomkhulu njengoba ababhikishi bebegubha unyaka wesibili kwaketulwa uHosni Mubarak, abanye bezwakalisa ulaka ngalowo owathatha izintambo.
Umbutho ubuzama ukuhlakaza isixuku sababhikishi ngoMsombuluko ebusuku, njengoba abanye bebejikijela amatshe bekhala ngokuthi bafuna ushintsho.
Amakhulu abantu bebeqhinqe ngaphandle kwehhovisi lomshushisi omkhulu, benxenxa ukuthi kwenziwe ubulungiswa ngababhikishi ababulawa ngesikhathi ababhikishi betholana phezulu nombutho wezokuvikela ngesikhathi uMengameli Mohammed Morsi ethatha isikhundla.
Abantu bakhala ngokuthi uMorsi wenze izinto zabheda kakhulu ngemithetho yakhe evuna amaSulumane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kushone 26 engozini yebhasi eMorocco
2012-07-10 10:03
Rabat - Kushone okunganani abantu abangu-26 kwathi abanye abangu-40 balimala ezigamakweni ezimbili ezahlukene zezingozi zamabhasi eMorocco, kusho izikhulu.
Kushone abantu abayishumi kwathi abangu-33 balimala ngesikhathi ibhasi ligingqika eNador, kusho inhlangano yezindaba iMAP.
NgoMsombuluko ebusuku, kushone abantu abangu-16 kwathi inqwaba yalimala engozini eyenzeke eTamanar.
Izingozi zomgwaqo ziyinsakavukela eMorocco, kodwa zibukeka sezinyuke kakhulu njengoba sesikhulile isibalo sabantu abanezimoto.
- Landela
IzindabaNews24 kuTwitter
- Reuters


text:
Sithuka izanya isangoma esisolwa ngokuthakatha
2012-01-25 14:10
Durban - Sihleli lubhojozi isangoma
sakwaShembe, eClermont, esesihlaselwe kaningana ngamalungu omphakathi afuna
ukusisoconga ngoba sisolwa ngokuthakatha endaweni, kubika iSolezwe.
Silandisa Isolezwe, lesi
sangoma, 37, esihlala nomyeni waso nengane eneminyaka emibili sithe singabulawa
noma yinini njengoba sitshelwa emehlweni ngamalungu omphakathi ukuthi uma kuke
kwaba khona umuntu ofayo endaweni naso siyomlandela ngokuthi basingqongqise
nomuzi waso.
Sithi nsukuzonke sitshelwa
ngomakhelwane ukuthi asikhiphe amakati akhulumayo esithakatha ngawo kungenjalo
sizoya kwagoqanyawo.
“Umphakathi uhlukene phakathi
ngekusasa lami. iningi labantu lithi angibulawe ngoba linginuka ngokuthakatha
endaweni. Okubuhlungu wukuthi izingane zethu azisadlali ndawonye ngoba kuthiwa
nginomuthi omubi engizoziloya ngawo zife futhi nginamakati akhulumayo,” kusho
lo wesifazane othe kusukela ngo-2003 eqala ubungoma akaze abuthwale ubunzima
obufana nalobu abhekene nabo njengamanje.
Kwalamula ukufika
kwamaphoyisa ngosuku lukaKhisimusi ngonyaka odlule umphakathi uthi usuyaqeda
ngalesi sangoma ngokusingqongqisa nomuzi waso usisola ngokuthi yisona esibulale
ibhungu le ndawo okuthiwa bese linesikhathi eside lixinwe wukugula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ubaba ugwaze wabulala izingane zilele
2012-11-09 07:26
Berlin - Indoda yaseGermany igwetshwe iminyaka engu-15 isewadini labagula ngengqondo ngokugwaza ibulale izingane zayo ezine zilele ngemuva kokuhlukana nonkosikazi.
Kuleli cala elishaqe isizwe, le ndoda, 37, ibulale amadodana ayo amathathu nendodakazi emzini wayo oseLower
Saxony.
Umama wazo ubeseholidini eDenmark ngesikhathi umyeni lo emthumelela umyalezo wokuthi usezibulele izingane.
Le ndoda kuthiwa izogcinwa nabagula ngengqondo ngoba kukhona izinkomba zokugula.
Nayo izamile ukuzibulala kodwa kwangenzeka, yalimala kabi nje kuphela.
- Landela
IzindabaNews24 kuTwitter
- Sapa-DPA


text:
Umbhikisho ekulalelweni kwezethulo ngo-Eskom
2013-01-30 14:05
Johannesburg - Iqulu labantu libhikishe ngaphandle kwaseGallagher
Convention Centre, eMidrand, la khona abakwaNational Energy Regulator of SA (Nersa), belalele khona izethulo zomphakathi ngesicelo sakwa-Eskom sokwenyusa amanani kagesi.
Balinganiselwa ku-100 abantu abakade begqoke izikibha ezibomvu, ababambe umbhikisho bephethe izingqwembe.
Ezinye izingqwembe bezithi: "Isicelo sakwa-Eskom sizoqeda imisebenzi kwehle nesimo somnotho.".
Abesilisa ababili babonakale bezibophe ngamakhebula kagesi, belele phansi, ngasemakhanda kunezingqwembe ezithi: "Eskom uyasibulala".
Abakwa-Eskom bafaka isicelo sokwenyusa amanani kagesi ngo-16% kuze kube yiminyaka emihlanu, ukulalelwa kwezimvo zomphakathi kuzoqhutshwa kuwona wonke amadolobha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Uvune izithelo zokusebenza ngokuzikhandlaComment on this story
LUNGI LANGA
UKUSEBENZA kwakhe kanzima sekuthela izithelo azibonayo umsunguli wephephandaba lomphakathi elisanda kuhlonishwa ngezindondo.
UNksz Masindi Mkhize (34) waKwaNyuswa owasungula iphephandaba EzaKwaZulu News akazisoli ngesinqumo asithatha eminyakeni emihlanu eyedlule sokuqala iphephandaba.
“Inhloso yami kwakungukusungula iphephandaba lomphakathi elizokhiqiza izindaba ezisezingeni elilingana nalezi eziphuma emaphephandabeni amakhulu,” kusho uNksz Mkhize.
Uthe wayefuna abantu bathole izindaba eziseqophelweni eliphezulu ngaphandle kokuzikhokhela.
Kungekudala leli phephandaba lihlomule izindondo ezintathu kuma-Media Development and Diversity Agency (MDDA) awards anonyaka abehlelwe ngokubambisana no-Sanlam.
Bahlomule ngendondo ye-Best Front Pages, iBest Columns neMedical and Health Reporting.
UNksz Mkhize uthe bayakujabulela lokhu ngoba kukhombisa ukuthi umsebenzi abawenzayo uyabonakala ngisho beyiphephandaba elincane.
Sebeyithola okwesibili iminyaka ilandelana le eye-Best Front Pages.
Yize kubukeka engathi konke kumnandi futhi kulula uma usuzimele, unephephandaba lakho, kodwa le ntokazi ithi akunjalo.
“Kunzima ukusungula bese uqhuba iphephandaba yingakho abanye beshiya phakathi. Kunezinto eziningi okumele ukhethe ukuphila ngaphandle kwazo ukuze uqikelele ukuthi liyaphumelela,” kuqhuba uNksz Mkhize.
Uthe kukaningi amaphephandaba esungulwa afadalale ngenxa yobulukhuni bokuwaqhuba. Inkinga enkulu ukuthi abantu abaqondi ukuthi ukusungula iphephandaba akusiyo indlela elula yokwenza imali, yingakho amanye egcina engaphumelelanga.
“Ukube ngibheka ukuthi ngingenisa imali ngezikhangiso bese ngijabulela ukungena kwayo, ngikhohlwe umkhiqizo okuyizindaba okufanele zivele ephepheni ngabe aliphumeleli,” kusho uNksz Mkhize.
Ubunzima obukhulu ababhekana nabo bengamaphephandaba omphakathi ukuthola uxhaso oluyizikhangiso ngoba amabhizinisi awazifaki izikhangiso eziningi kuwo.
Uthe yize izikhangiso zabo zibiza imali encane kodwa amabhizinisi asaqhubeka nokuzifaka emaphephandabeni amakhulu.
Uthe kuze kube ngcono iminyango kahulumeni ngoba kukhona izikhangiso abazitholayo kuyo.
Uncome inhlangano i-Mdda ngoxhaso abaluthola kuyo.
Iphephandaba, EzaKwaZulu News lanikwa leli gama ngoba wayehlose ukuthi lifundwe yisifundazwe sonke kepha okwamanje lisatholakala ezindaweni ezithile kulesi sifundazwe okubalwa kuzo iTheku, eNchanga, eMgungundlovu, KwaXimba nezinye. Kepha usazimisele ngokwenza leli phupho libe yimpumelelo njengamanje basezinhlelweni zokulifaka eColenso naseMnambithi.
Ukhuthaze abanesifiso sokuqala iphephandaba ukuthi babe nesibindi futhi bazimisele ngoba kulo mkhakha yikho okudingekayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bazoxoshwa abafundi abadla izidakamizwa
2013-01-21 14:03
Johannesburg - Abafundi abatholakala ukuthi basebenzisa izikhuthazi ezingavumelekile emidlalweni yezikole bangase babhekane nokuxoshwa ezikoleni, kusho iSA Institute for Drug-Free Sport (SAIDS) ngoMsombuluko.
Isikhulu uKhalid Galant uthe lesi sikhungo sinezinhlelo zokuhlola abafundi ezikoleni ngemizamo yokuqeda nya ngalo mkhuba osudlangile wokudla izikhuthazi.
"Sizama ukusindisa izimpilo zezingane siphinde sizenze ziqonde izingozi ezikhona ngokusebenzisa izidakamizwa."
Uthishanhloko angayalela ukuba umfundi noma abafundi bahlolwe uma kusolakala ukuthi basebenzisa izidakamizwa ezingavunyelwe.
Icala lobe selibhekiswa kwabeSAIDS, nezobe isithumelela ozohlola umfundi, kubuka uthisha noma isikhulu sesikole nomzali abanobulili obufanayo nobomfundi ukuze bezoba ngofakazi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IMelika ngeke iwakhiphe amasosha e-Afghan
2012-11-26 12:03
Washington - Uhulumeni kaMengameli Barack Obama uhlose ekushiyeni amasosha aseMelika abalelwa ku-10 000 e-Afghanistan ngemuva kokuphela kokusebenza kwawo ngasekupheleni kuka-2014, kubika iWall Street Journal ngeSonto.
Leli phephandaba licaphuna isikhulu saseMelika esingadalulwanga, lithe lokhu kuyingxenye yeziphakamiso ezenziwe nguGeneral John
Allen, nongumkhuzi wamasosha eMelika nase-Afghanistan.
La masosha azoqeqeshelwa ukubhekana nempi kulandela ukuthi luphele uhlelo lweNato e-Afghanistan ngasekupheleni kuka-2014, kusho leli phephandaba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Kubulawe umama nezingane zakhComment on this story
LUNGI LANGA
Unina nezingane zakhe ezinhlanu okusolakala ukuthi babulewe batholakale sebeqala ukonakala endlini eMzinyathi, eduze kwaseNanda.
Kulesi sibhicongo kusinde ingane enonyaka etholakale iphila endlini obese kuvimbanisile kuyo ngenxa yezidumbu zabafowayo nodadewayo ezitholwe zimbondelane endlini encane.
Namanje umndeni wakwaBobore awukholwa ngokuwehlele ekuseni izolo ngesikhathi kutholakala izidumbu zikaNkk MaKhalelo Bobore (38) nezingane zakhe ezinhlanu eziphakathi kweminyaka emithathu nengu-14.
Kuthiwa uNkk Bobore nezingane zakhe batholakale beshonile benamanxeba okugwazwa.
Umfowabo kamyeni kaNkk Bobore, uMnuz Justice Bobore (36), uthe umfowabo olanywa ngumyeni kaNkk Bobore uthole ucingo oluphuthumayo luvela kumyeni wakhe luthi akahambe ayobabheka ngoba engabatholi kuselula yomkakhe.
“Umfowethu uthe uma efika khona wabona isithunzi se-Satelite dish ewindini wase ezitshela ukuthi lifile. Uthe uma efonela ubaba wezingane wathi akamlande bazobona bobabili ukuthi kwenzekeni. Uma ebuya ukuyomthatha bavule endlini bangena bobabili, bazithela phezu kwesidumbu sikankosikazi wakhe,” kuchaza uBobore.
Uthe uNkk Bobore nezingane bebekade bevakashile ekhaya ngoba kungamaholide. isikhathi esiningi kuhlala umuntu osebenzayo kuyo.
UNkk Bobore, umyeni wakhe nezingane bahlala eClare Estate lapho benesitolo khona.
Kuthiwa umyeni wakhe ubezobabheka nje ngoba egcine ukuthintana nabo ngoLwesine. Kusolakala ukuthi isigameko kungenzeka ukuthi senzeke ngoLwesihlanu.
Okhulumela amaphoyisa KwaZulu-Natal, uLt-Col Vincent Mdunge, uthe izidumbu zezingane zikaNkk Bobore zitholakale zimbondelene ethoyilethi kanti esakhe besisephaseji endlini.
“Okwamanje amaphoyisa asaphenya. asikazi ukuthi babulawe ngani nokuthi kukhona yini esinye isizathu ngaphandle kobugebengu,” kusho uMdunge.
Uthe akukhombisi izimpawu zokuthi kungenwe endlini ngendlakadla ngesikhathi kubulawa umndeni.
Uthe kungenzeka kube ngabantu abangaphezu koyedwa abenze umonakalo kuleli khaya.
UMdunge uthe akukho okuthathiwe kulo muzi obekungasolisa ukuthi bekugqekezwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Zibhajwe kweziwudlayo kobeshendeza umka muntu
2013-01-31 10:03
Johannesburg - INkantolo eNkulu ePitoli isiyalele indoda eyajola nowesifazane oshadile yathi kumele ahlawule umyeni weshende ngesamba esingu-R75 000.
Iphephandaba iThe star, libike lathi uJaji obambile uLouis Vorster utshele ummangalelwa uRenier Heine ukuthi akakhokhe nenzalo engu-15.5%, emalini yenhlawulo.
Ummangali ochazwe kuphela kwathiwa ngu-DJE Erasmus, utshele inkantolo ukuthi wayeshadile kumnandi, kwaze kwaba umkakhe uSune Erasmus, uyamshiya uyojola noHeine, ngo-2010.
U-Erasmus uthi unkosikazi wakhe wathola umsebenzi enkampanini eyenza imithi ngo-2009, wase ehlangana neshende lakhe eliyintatheli, esho etshela iphephandaba.
Ezama ukuziphendulela uHeine, utshele inkantolo ukuthi uSune wayengathokozile emshadweni wakhe, yize eyengakajoli naye.
Bobathathu laba bazibiza ngabazalwane benkolo yamaKrestu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
IChippa iqinisa isikwati sayo
2013-01-14 14:16
Johannesburg - Owayengumgadli weMoroka Swallows uPhumelele Bhengu usebuyele ebholeni eliphezulu ngemuva kokusayina enkontileka yeminyaka emibili nohhafu neqembu iChippa United.
Lo mdlali unethemba elikhulu – abanye babemfanisa noBenni McCarthy – ngesikhathi eqala ukugqama eminyakeni emine eyedlule eqenjini iSwallows, utshele iKickOff.com ngoSepthemba ukuthi usafuna ukudlala phambili, nakuba muva nje ebesedlala emuva.
“U-Ace usayine inkontileka yeminyaka emibili nohhafu,” kuqinisekisa abamumele beComplete Footballers.
Khonamanjalo, iKickOff.com isitshelwe ukuthi umdlali wasemuva waseGhana uMohammed Awal usevumile ukujoyina i-Orlando Pirates, kodwa sekulele ekutheni iMaritzburg United iyavuma yini ukumdedela.
U-Awal, oseqenjini laseGhana elizodlala ku-Africa Cup of Nations, usevumile ukusayina inkontileka yeminyaka emithathu nePirates ngokusho komthombo wethu.
“Osekusele nje ukuthi iPirates neMaritzburg United bavumelane ngemibandela,” kusho umthombo.
Isikhulu seMaritzburg uFarook Kadodia akatholakalanga ukuphawula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Johannesburg - Ukhalelwe ngamasongo kaSigonyela owesifazane, 27, usolwa ngokubulala indodana yakhe, 3, eNtshatshongo, ngaseWillowvale, kusho amaphoyisa ase-Eastern Cape ngoMsombuluko.
"Kusolakala ukuthi le ngane ibilele nomama wayo ngoMgqibelo ebusuku elokishini iNtshatshongo, eWillowvale,"
kusho uCaptain Jackson Manatha.
Uthe umndeni uthole ingane le yopha isishonile ngeSonto ekuseni, kanti amaphoyisa asola ukuthi umama wayo uyishaye yaze yashona.
"Ube eseboshwa umama wengane wabekwa icala lokubulala ngenxa yokuthi uyena yedwa obelele nengane."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
SAPA


text:
Owase-USA uzishaye zonke ezingu-16 elobola isangoma (65)Comment on this story
Shan Pillay
INDODA yomlungu engeyokuzalwa e-USA izoqopha umlando ishadelwa owesifazane oyisangoma esidumile eTable Mountain, eMgungundlovu ngoSepthemba 23 nonyaka.
Umshado kaMnuz Victor McGill (65) noMakhosi Gladys Nozimeme (65) kubhekeke ukuba udonse amehlo abantu abaningi bendawo njengoba kuyinto engajwayelekile ukuthi yenzeke.
UMnuz McGill uthi usezikhokhile zonke izinkomo zamalobolo ezingu-16 zoboya into aseyilindele usuku olukhulu lomshado. Le ndoda ingeyokuzalwa e-USA, ePhiladelphia kanti ichithe iminyaka yayo eminingi ezweni laseNdiya futhi izobe iqala ukushadelwa. UMcGill uthi esefike kuleli ufikele kuyena umakhosi wamthwasisa njengoba naye eseyisangoma ngokugcwele.
Isangoma uNozimeme uphelelwa amagama uma ecabanga ngomshado wakhe noMcGill kodwa akusho ukuthi ngesikhathi embona okokuqala kwavele kwacaca ukuthi uzoba yingxenye yempilo yakhe. UNkk Nozimeme naye unengane eneminyaka engu-20 eyisangoma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuphoxe isibalo sabantu emcimbini weNkululekoComment on this story
SIZWE BLOSE
UKUNGABI sikhulu kwesibalo sabantu ebebehambele umcimbi wokugubha Inkululeko obewubanjelwe eCity Hall, eThekwini ngempelasonto esiphuma kuyona, akubathenanga amandla abaculi ukuthi bakhiphe lonke ikhono labo.
Leli hholo livele laba likhulu kakhulu kunabantu abebehambele lo mcimbi. UJustice Kubheka ongusomahlaya obephethe lo mcimbi ubajabulise kakhulu abantu abebekhona njengoba ebeqhulula amahlaya, uhleko belilokhu luqhuma phezulu.
IMalini ishaye ingoma yayo ethi, Balele balele bachazeka abantu, uZakwe bewungaze ufunge ukuthi uculela inqwaba yabantu ngendlela ebezimisele ngayo, ngesikhathi eseshaya ingoma adume ngayo ethi, Bathi Ngiyachoma kwasukuma wonke umuntu. Abathandi bomculo wokholo abebekhona bathokoziswe uSfiso Ncwane, Avante noNonhlanhla Mlaba. Ngaphandle kwalaba bekukhona namaGroovies kodwa u-Ayanda ubehamba yedwa kukhona nosomahlaya obizwa ngoMpukane.
USthe Khumalo obehlanganise lo mcimbi uthe okwamanje akakhathazekile kakhulu ngesibalo esincane sabantu ebebehambele lo mcimbi. “Into ebeyihamba phambili kumina bekuwukubona abaculi baseKZN nabo besebenza bethola namasenti, uma ubheka kulo mcimbi besibophele bona kakhulu. IGoli uma lihlela umcimbi akubi nenqwaba yabaculi abasuka kwezinye izindawo, yingakho nathi sinabaculi bakulesi sifundazwe abaningi,” kuchaza uSthe.
Uthe okunye okubalulekile ukunika ithuba abaculi ukuthi baveze ikhono labo langempela ngokuthi bacule ngebhendi ephelele kunokuthi basebenzise i-cd.
Ngaphambi kokuthi kuqale lo mcimbi kube nokuhamba ngesikebhe nabanye babaculi kuhlanganisa nabohlelo lwethelevishini iSelimathunzi, kukhulunywa ngokuthi ungathuthukiswa kanjani umculo waseKZN.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Akwaziwa usinde kanjani obehlezi nezinkabi
2012-10-29 10:03
Mlondi Radebe, The Witness
Durban - Uchithe imizuzu engu-30, uNomonde Dlamini ehleli nabesilisa ababili bezama ukumncenga ukuthi omunye wabo uyamthanda ufuna bajole, kanti bathunyele ukuba bazomsoconga.
Kodwa inkukhu yawusola umgqakazo kuDlamini, njengoba laba babethengwe ukuba bambulale bezokhokhelwa u-R5 000.
U-R1 000 basebewutholile vele, ingxenye yawo abayisebenzisela ukukhokhela izidlo neziphuzo, eyayisele yayizokhokhwa uma umsebenzi usuphothuliwe.
UDlamini wayemazi umuntu owayemhlelela ukuba abulawe - ingoduso kamfowabo - isizathu ukuthi abazali bakhe bashiya ifa labo kuyena nomfowabo, okuyimoto nendlu.
Ngebhadi-ke ingoduso kamfowabo yabe ingazimisele ngokuba babelane ngamafa.
Imizamo yokuqala yokuqeda ngempilo yalo mfundi owenza unyaka wesibili ezifundweni ze-Financial Management yenziwa ngasekuqaleni kwenyanga.
Ingoduso yazama ukunxusa lowo osiza ekwenzeni imisebenzi yasendlini ukuba afake ushevu ekudleni kwakhe.
Kodwa, isisebenzi sanqaba ukuba yingxenye yaleli tulo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Utitinyiwe obanjwe ‘ethakatha’Comment on this story
NOKUBONGWA PHENYANE
UTITINYWE wumphakathi owesifazane waseMzomusha, eNanda, osolwa ngokuthakatha ngemuva kokuthi ebanjwe echela kamakhelwane izintatha zayizolo.
Uthathwe ngamaphoyisa amgcina esiteshini emva kokuthi umphakathi ubufuna ukumudla umfele ngalesi senzo sakhe.
Kuthiwa uzivumele yena phambi komphakathi ukuthi akwehli kahle kuye uma ebona omakhelwane bakhe bephumelela yena ehlupheka.
Kusize ukufika kwamaphoyisa kanye nomunye okuthiwa uyinyanga yakhe abamlamulele olakeni lomphakathi.
UNkk Nonhlanhla Mgenge, ongumakhelwane wokuthiwa uyathakatha, uthe ubamangaze kakhulu ukuthi angaphiki nakancane kodwa avume eyokuthakatha.
“Okwesibili ebanjwa emzini yabantu echela kodwa ekuqaleni wayekwa emuva kokuxolisa. Izolo ubanjwe yizingane zamemeza, saphuma sonke samthola ephethe ibhakede ehamba nendodana yakhe,” kusho uNkk Mgenge.
Uthe ngesikhathi bemfica ubephethe ibhakede elinamanzi anombala obomvu awachithile ngesikhathi beqhamuka.
“Ubanjwe ehamba nengane yakhe. Simshayile sambuza ukuthi yini enze le nto, wasitshela ukuthi yena ukhathele ukuhlupheka ehlala ebona omakhelwane bakhe izinto zibahambela kahle,” kusho yena.
Amalungu omphakathi bekubonakala ukuthi awasamdingi ngoba athi ngisho indodana yakhe iwuhlupho yaziwa ngokuntshontsha.
UNksz Ntombizodwa Luthuli uthe sebekhiphe ngisho izimpahla zomsolwa bafuna ukuthi uma efika azithathe ahambe.
Amalungu omndeni walapho abanjwe echela khona awatholakalanga. Kade esemsebenzini nomakhewane bengenazo izinombolo zomakhalekhukhwini bawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Inkezo YePSL Izathathwa YiHighlanders Kumbe IDynamos?
ICommercial Arbitration Centre inqume ukuthi iqembu le Dynamos eleHwange ngokupheleleyo ngemva kokukhonona kweqembu leHwange
Highlanders
Sithandekile Mhlanga
16.11.2012 19:38
WASHINGTON—
Idale le Commercial Arbitration Centre ngoLwesihlanu linqume ukuthi iqembu le Dynamos linqobe eleHwange ngokupheleleyo ngemva kokukhonona kweqembu le Hwange ngokuthi umdlalo lo wawulodlakela olwabangela ukuthi impumela yawo ingasuthisi.
Umgcinisihllo walelidale uMnu. Muchadeyi Masunda, ongumayor weHarare uthe imiklomelo emithathu eyathathelwa iqembu leDynamos phezu kwaloludaba kayibuyiselwe njalo kungasadlalwa kutsha lumdlalo njengalokhu obe kufunwa yi Premier Soccer League.
Isinqumo lesi sitsho ukuthi iqembu leDynamos liphambili ngemiklomelo engamatshumi angamatshumi ayisithupha lathoba minwe mbili- 68 emidlalweni yenkezo ye PSL, lilandelwa ngele Highlanders elile miklomelo engamatshumi ayisithupha lasithupha- 66.
Amaqembu la azangqikilana lamanye kuyonale impelaviki emidlalweni yokucina yalinkezo, lapho okuzavela khona ukuthi intshantshu ngubani.
IDynamos izangqikilana le Hardbody, kuthi iHighlanders ingqikilane le Blue Rangers, okungamaqembu angakhangelelwanga ukunqoba.
UMnu. Peter Moyo, ukhansila weHarare njalo elilunga le Highlanders Supporters Club kulelodolobho, uthi kuzabalukhuni ukuthi iBosso ithathe inkezo yePSL ngemva kwalesisinqumo.
Kukhangelelwe ukuthi umdlali oyintshantshu elizweni uSoccer Star of the Year ethulelwe abantu ngelanga linye kumenyezelwa iqembu elizaphakamisa inkezo ye PSL.
Ingxoxo LoKhansila Peter Moyo


text:
Kuzothunyelwa odokotela eLimpopo
2013-01-08 15:02
Johannesburg - AbeSA Medical Association (Sama) ngoLwesibili bathe bazothumela odokotela eGeorge Masebe Hospital, eLimpopo, lapho kushone khona izingane ezine ngenxa yokushoda kwabo odokotela.
"Amalungu ethu azimele nasebenza kuhulumeni, asekhethe ukuvolontiya kusukela namhlanje ngoLwesibili, kusho usihlalo weSama uPhophi Ramathuba.
"Sizoshintshana ngokuhlinzeka ngosizo lwezempilo kuze kube isimo sibuyela kwesejwayelekile."
ISama isebenzisana noMnyango wezeMpilo eLimpopo ukuthola isisombululo ekushodeni kwabasebenzi, uRamathuba uthe ukushona kwezinsana kukhombisa ukuthi kunezinkinga zokuphatha ezibhedlela zomphakathi.
I-SABC ibike ukuthi akusiyo inkinga yokushoda kodokotela kuphela ekhona, kodwa nabaphathi besibhedlela nabo bebesemaholidini ngesikhathi kwenzeka lokhu.
"Siyazi ukuthi abantu banelungelo lokuthatha amaholidi ngesikhathi sikaKhisimusi, kodwa sisadinga izimpendulo kwiziphathimandla zezempilo ngokuthi zishone kanjani izingane," usho kanje.
URamathuba uthe kudingeka kwenziwe izinguquko ukuze abantu baphinde bakwethembe ukusebenza kwezempilo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe 3 ngolwefemu yaseBangladesh
2012-11-28 10:02
Dhaka - Amaphoyisa aseBangladesh abophe izimenenja ezintathu zefemu lapho kuqubuke khona umlilo kwashona abantu abangu-110, kulandela izindaba ezithi zavimbela abasebenzi. ukuba babaleke, zithi i-alarm le ikhala njengokujwayelekile akukho okungalungile.
Inhloko yamaphoyisa aseDhaka uHabibur Rahman uthe ngoLwesithathu lezi zimenenja ziboshwe ebusuku ngemuva kwamacala athi zatshela abasebenzi ababetatazela ukuthi abehlise amaphaphu eTazreen Fashion.
Lo mlilo waqala ngoMgqibelo ebusuku.
"Ziboshwe zontathu izimenenja zaseTazreen.
Labo abasindile basinekele konke ngokuthi lezi zimenenja zanqaba kanjani ukuba babaleke ngesikhathi kukhala i-alarm, kuthiwa bashuda ngisho iminyango bethi akuphumi muntu," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Sibathukuthelisile isikhangisi esimataniswa no-Oscar
2013-02-19 16:13
Johannesburg - Sisuse umsindo isikhangisi senkampani yomshwalense esikhishwe ephephandabeni iThe Star, sikhangiswa yindoda enqamuke umlenze, safakwa ngaphansi kwesithombe somsolwa okhubazekile u-Oscar Pistorius, obhekene necala lokubulala intombi yakhe.
Abakwa-Outsurance bakhangise ngomshwalense wabakhubazekile, isithombe sendoda engenamlenze safakwa ephephandabeni singaphansi kwesekhanda likaPistorius, naye ongenayo imilenze.
Abantu ababhale kuTwitter bazwakalise ukungasithakaseli lesi sikhangisi.
UMhlangabezi Songwevu ubhale wathi: "Aninamahloni Outsurance, kuyanyayisa lokhu, akunambitheki neze"
Inkampani ibhale isixoliso ithi ibingaqondile ukuphatha kambi abantu, kodwa lokho akuyisizanga.
Abantu baqhubekile nokuyihlasela.
UBernard Bergstedt uthe: "Angiyingeni eyalesi sixoliso, kungani nifake isikhangisi ngelanga u-Oscar aya ngalo enkantolo.Nikucabangisisile lokhu"
Isikhangisi sithi : ”Ngabe unomshwalense ofanele ukuthi ungakusiza uma kwenzeka impilo yakho ogiquka esikhaleni?”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Iminyaka engu-20 edlwengulwa!
2012-12-10 12:04
Elizabeth Langa, Daily Sun
Johannesburg - Ngesikhathi umyeni wakhe eyeka ukumshaya nokumdlwengula, wayethi luphelile usizi kanti akazi ukuzi usengenele endodakazini yabo.
Lo mama oneminyaka engu-44 ubudala, eligodliwe igama lakhe, utshele iphephandaba iDaily Sun wathi ubebhekene nosizi iminyaka engu-20 ehlusha yindoda.
Uthi umyeni wakhe ubemtalaba ngemvubu bese emdlwengula phambi kwezingane, lokhu kudlwengula kwaholela ekutheni kuzalwe izingane eziyisikhombisa.
Umama uthi usethole ukuthi umyeni wakhe udlwengula indodakzi yabo eneminyaka engu-14 ubudala, aphoqe umfowabo oneminyaka engu-12 ukuthi abukele.
“Bengiyisiboshwa emzini wami, iminyaka engu-20. Bengesatshiswa ngokubulawa, ngaze ngatshela izihlobo zami," kuchaza owesifazane.
Okhulumela amaphoyisa uLieutenant Colonel Leonard Hlathi uthi umsolwa usevelile ngaphambi kwenkantolo, wanqatshelwa ibheyili.
- Thola ezinye izindaba
zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Kuzofakwa amakhondomu ezikoleni eKZN
2013-01-31 12:04
Durban - Izikole zaKwaZulu-Natal zibheka izindlela zokusabalalisa amakhondomu ezikoleni nokuthi abafundi bakhuthalele ukuhlolelwa i-HIV/Aids, ngokusho kombiko ngoLwesine.
Udaba oludingidwayo ukuthi lokhu kwenziwe kanjani, kucashunwe uNgqongqoshe wezeMfundo esifundazweni uSenzo Mchunu kuThe Mercury.
UMchunu uthi ukhathazekile ngemikhuba engemihle ebukeka ikhula ezikoleni, njengoba kukhulelwe abafundi abangu-10 595 ngo-2011 esifundazweni, nokulethwa kotshwala nezidakamizwa emakilasini.
"Sifuna abazali nemikhandlu eyongamele izikole ixoxe ngalolu daba. Akumele silokhu siba namahloni ngokuthi izingane zethu zizibandakanya ocansini zisezincane," esho.
UMnyango kuthiwa uzobheka kakhulu izikole lapho liphezulu khona izinga lokukhulelwa kwabafundi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sihaqwe yizinambuzane isibhedlela eThekwini
2012-06-01 13:30
Johannesburg - Isibhedlela iKing Edward VIII, eThekwini kuthiwa sibhekene nenkinga yokuhlaselwa yizinambuzane ezihlanganisa amaphela, omiyane, amagundane nokunye okuningi okunwabuzelayo, kubika iphephandaba iMercury.
Iziguli, ikakhulu izingane ezisanda kuzalwa kuthiwa azisalali zihlushwa ngomiyane.
UNgqongqoshe woMnyango uDokotela Sibongiseni Dhlomo utshele iphephendaba wathi isimo asisimbi kakhulu.
“Omiyane badala isidina nje kuphela abasiyo ingozi engadala umalaleveva noma bathuthe izifo."
Omele inhlangano iDemocratic Nursing Organisation of SA, uCassim Lekhoathi, ukuphikisile ukusho kukaDhlomo.
"Omiyane bangadala izifo eziningi.... izingane ikakhulu zisenkingeni."
Amanzi angcolile kanjalo ne-swimming pool endala engasasetshenziswa kuthiwa yikona okudala lezi zinkinga, okhulumela uMnyango esifundazweni uChris Maxon, uthi iyalungiswa le nkinga.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Sizokhele ngomlilo isiboshwa
2012-03-22 14:02
Johannesburg - UMnyango wezokuHlunyeleliswa kweziMilo uthi uphenya ngesehlakalo sokuzokhela ngomlilo, okwenziwe yisiboshwa ejele elisePitoli, kusho umthombo wezindaba i-Eyewitness News.
Abalaleli abaningi bashayele emsakazweni besho ukuthi isiboshwa sizishisile ngoba uMnyango bewala ukusithuthela ejele eliseduze nasekhaya.
Esinye seziboshwa sibhekene necala lokulimaza impahla njengoba kuphuke isigubhu sokucisha umlilo ngesikhathi sizama ukusiza.
“Abanye bethu bagijime bayobikela izikhulu. Zifike sekuphele imizuzu engu-30, bese siwucishile umlilo," kusho isiboshwa.
“Sibhekene necala lokuphula umshini wokucisha umlilo," kusho lona wesilisa.
Okhulumela uMnyango uZacharia Modise, uthi uphenyo oluseqophelweni eliphezulu luyaqhubeka.
“Akuvumelekile ukuthi lezi ziboshwa zingabhekana necala lokubulala umshini wokucisha umlilo, kumele sithole ukuthi kungani bekungekho sisebenzi somnyango ngesikhathi kwenzeka lokhu."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Bayaliphika elokudlwengula eNdiya
2013-01-09 09:01
New Delhi - Bayaliphika elokudlwengula abasolwa ababili kwabahlanu ababhekene necala lokudlwengula babulale owesifazane oneminyaka engu-23 ubudala obefundela ukuba ngudokotela.
Ummeli wabasolwa ababili utshele inkantolo ukuthi laba bazoliphika icala.
"Bazowaphika wonke amacala," kusho uML Sharma, omele uMukesh Singh no-Akshay Thakur.
"Abukho ubufakazi obubambekayo."
UMukesh Singh, ungumfowabo womshayeli webhasi ekwenzeka kuso isehlakalo, uRam Singh kanti uThakur yena uyasolakala esehlakalweni sokudlwengula kubulawe intombazane eneminyaka engu-16 ubudala, eyadlwengulwa ngoDisemba.
Umsolwa wesithupha oneminyaka engu-16 Ubudala, uzolithetha eyedwa icala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UMchunu ushaqekile ngokubulawa kwabafundi
2013-02-20 08:32
Durban - UNgqongqoshe wezeMfundo KwaZulu-Natal uSenzo Mchunu usezwakalise ukushaqeka ngokubulawa ngesihluku kwenye ingane eMkhanyakude District.
UMnyango uthe umfundi, 14, obenza u-Grade 8 eLifalethu High School
unyamalale ngoLwesibili olwedlule isidumbu sakhe satholakala ngoMsombuluko esikhotheni.
Ubeklajwe ngembazo emqaleni.
UMnyango uthe lesi sigameko senzeke endaweni ekude ngamakhilomitha ayisihlanu nalapho kwenzeke khona esokuqala.
Esigamekweni sokuqala, umfundi, 15, waseZwilenkosi Junior Secondary
School wadlwengulwa wabulawa isidumbu sakhe satholakala ehlathini.
“Lezi zigameko ziyathusa kakhulu, sizwelana kakhulu nemindeni elahlekelwe," kusho uMchunu.
Kubanjwe umsolwa esigamekweni sokuqala.
- Landela
IzindabaNews24 kuTwitter
- The Witness


text:
Kusalindeleke amakhaza nemvula kuleli
2012-09-07 13:44
Johannesburg - Kulindeleke ezinye izimvula namakhaza azoshubisa umnkantsha ezingxenyeni zezwe, njengoba izimvula sezidale umonakalo, kusho iSA Weather Service ngoLwesihlanu.
Okhulumela iSA Weather Service uKenosi Machepa uthe izimvula ezinamandla zilindelekile ezingxenyeni ezisenyakatho yeKwaZulu-Natal, isezintabeni zaseMpumalanga kanye namaphakathi neLimpopo ngoLwesihlanu.
"Amazinga azobe efudumele ezingxenyeni eziningi zezwe, kodwa kuzobe kubanda eGauteng naseMpumalanga."
UMachepa uthe kulindeleke ukuba izimvula ziphele ngoMgqibelo ekuseni ezingxenyeni ezisempumalanga yezwe kanti kulindeleke ukuba amazinga aqale ukushisa kusukela ngawo uMgqibelo.
"Umsinga obandayo uqhamuka ngasentshonalanga uzokwenza kube nezimvula ezindaweni ezingaseningizimu nentshonalanga yezwe ngeSonto."
Kumuke izimoto ezimbili ebhulohweni eValley Drive ngaseWaterfall KwaZulu-Natal ngoLwesihlanu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Owayengumholi we-NFP uthole ibheyiliComment on this story
BAWINILE NGCOBO
UKHISHWE ngebheyili ka-R5 000 enkantolo yeMantshi eThekwini owayengumholi we-NFP obhekene necala lokubulala ilungu le-IFP ngaphandle kwenkantolo yaseNtuzuma ngo-Okthoba nonyaka.
UMnuz Mzonjani Zulu uthole ibheyili emuva kwezinyanga ezimbili evalelwe esitokisini ngecala lokubulala uMnuz Siyabonga Dlamini owadutshulwa phambi kwabantu nezintatheli.
IMantshi uTrevor Levert ithe uZulu kumele ahlale kuleli kheli atshele inkantolo ukuthi uzohlala kulo, angasondeli ngaseNkantolo eNtuzuma.
Ithe umphenyi nomshushisi baveze ukuthi isizathu sokuthi uZulu anganikwa ibheyili yingoba besabela ukuphepha kwakhe kodwa ummeli kaZulu, u-Advocate Mvune Mdluli utshele inkantolo ukuthi uZulu uzoqasha onogada abazomqapha uma kunesidingo.
Kuvele ukuthi umphenyi wecala uLt Mthokozisi Goge usathembele ezitatimendeni zabantu ababekhona akakayiboni noma ayithole i-video ekhombisa okwenzeka ngalolu suku.
Uthe le video uzoyithola ukuze isebenze uma sekuthethwa icala.
UZulu ngesikhathi ecela ukunikwa ibheyili uthe unomuzi awukhokhelayo aseze wanciphisa imali okumele ayikhokhe ngenxa yokushodelwa yimali.
Uthe unonkosikazi ongasebenzi amondlayo nezingane ezinhlanu, ezintathu ezincane kuzo ezisafunda.
UZulu uthe unamatekisi ayisithupha kodwa angasasebenzi ngoba unkosikazi wakhe uhlulekile ukulawula abashayeli abebesebenzisa imali budlabha.
Uthe amathathu kuwo ubesawakhokhela ebhange kanti usenesikweletu esingu-R64 000, elilodwa uthe lakhishwa ngamaphoyisa emgwaqweni kanti amabili yiwo lawa ayalele unkosikazi wakhe ukuthi awamise ukusebenza aze aqede ukulungisa udaba lwebheyili.
Uthe angakhokha imali engu-R5000 yebheyili asetshele unkosikazi wakhe ukuthi ayiboleke ezihlotsheni.
Uthe inkinga yemali anayo iqale ngaphambi kokuthi kwenzeke isigameko asolwa kuso.
Ngesikhathi ephoswa imibuzo ngobufakazi bakhe, umshushisi uMnuz Blacky Swart uveze ukuthi ubufakazi bukaZulu buyashayisana nalobo babantu ababekhona abanezitatimende zabo.
Uthe omunye owayeqaphe esangweni uthi uZulu wamtshela ukuthi akavumelekile ukupaka ngaphakathi emagcekeni enkantolo ngoba kupaka abantu abasebenza khona kodwa uZulu wapaka ngenkani,
UZulu uthe bonke abantu ababebalulekile bapaka ngaphakathi naye wayezithatha njengomuntu obalulekile ngoba wayemele iNFP.
USwart uphinde waveza ukuthi iphoyisa elaliphethe uphiko lwe-Public Order Police (POP) olwaluqaphe isimo uLt Sithole ubhale isitatimende esithi uZulu wayenolaka egcwele indelelo ngosuku lwesigameko.
Uthi uZulu weza kuye ephakathi nendawo kwabe-NFP ne-IFP esangweni lasenkantolo wathi akathathe umkhonto kumuntu owayephambi kwakhe.
USwart uthi uSithole wabheka lo muntu wambona ukuthi wayengezi ngakuZulu wayezihambela ngakho washo ukuthi ngeke akwazi ukumbopha.
UZulu uthe lokhu akusilo iqiniso ngisho ivideo yakwaSABC izokukhombisa lokhu.
USwart uthe eyakwa-e.tv ikhombisa lokhu okushiwo uSithole.
UZulu uthe uzoliphika icala abekwe lona ngoba wayezivikela.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kugcaluza izingwenya eLimpopo
2013-01-24 10:02
Johannesburg - Zilinganiselwa ku-15 000 izingwenya ekuthiwa zeqe esikhungweni esigcinwa kuzo iRakwena
Crocodile Farm, zangena emfuleni iLimpopo River, njengoba bekuhlasele izikhukhula.
Umbiko wangoLwesine okhishwe yindodana yomnikazi weRakwena uZane
Langman, uthi ziyingcosana izingwenya esezibanjiwe zabuyiselwa emuva.
ULangman uthi izingwenya zibanjwe zisosebeni lomfula, nokho uthi ziningi ezingakatholakali.
ULangman uthi baphoqekile ukuthi bazivulele izingwenya ziphume, ngoba besaba ukuthi uma kuqhubeka imvula zizowelwa wudonga lomuzi, nawo obusemngcupheni, bese zilimala.
"Uma abantu besifonela besho ukuthi babona izingwenya, siyaphuthuma sizilande. Kukhona ekubikwe ukuthi zisenkundleni yezemidlalo kwesinye sezikole eMusina.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
I-Volvo XC 60 yakhelwe noma ngubaniComment on this story
IMOTO: Volvo XC 60 3.0T
INANI: R573 400
SEZADLULA lezo zikhathi lapho iVolvo kwabe kuyimoto ye“genge endala” njengoba manje sebezishintshile izinto. Ingcwephelezi kakhiye i-XC 60 iyona ebonakale ifika yashintsha izinto ezininigi kwa-Volvo ngesikhathi beyethula eminyakeni emibili edlule.
Muva nje izimoto zale nkampani ziyalusika ukhasi njenge-C30 ethandwa kakhulu yigenge esencane.
Sengibuyela kwi-XC 60 entsha, ishaya ngedabuli ye-turbocharger okuyinto engabuzwa ukuthi nasephaketheni ingena igamanxe ikakhulukazi kuphethiloli.
Kumele uzimisele ngokuhlukana nemali uma uzohamba ngale moto. Bheka nje ngoba injini yayo ikhiqiza amandla angu-224kW ne-torque engu-440Nm.
Lena endala ibinamandla enjini angu-210kW kanye ne-torque engu-400Nm. Okuhle abakwenzile wukuthi noma iwuhlobo lwe-sport, kodwa kwaVolvo abazange bawehlise u-suspension njengoba nalena isawushiyile umhlaba ngo- 230mm.
Ezindaweni ezimbi ezinemigwaqo engahambeki kalula i-XC 60 izihambela kalula.
Amasondo ayo angu-20 inch ahambisana nerimu layo eliyi-sporty anezezela ubuhle nokubambelela emgwaqeni.
Amapayipi amabili agqize nge-chrome ayixoxa yonke indaba ngale moto namandla enjini.
Izibuko zidlise ngombala ocwebezelayo okuyenza iphelele ekubeni yimoto eyi-sporty.
Bebengeke balenze iphutha ngokungazishintshi izihlalo nazo eziyi-sporty.
Okhakhayini iphuma nama-roof rails ahambisana nombala ocwebezelayo abawufake phansi ezicabheni ezinhlangothini zombili.
Isicabha sangemuva i-tailgate ivulwa ngebhathini.
Amalambu ale XC 60 awashwa ama-wiper njengewindi langemuva nangaphambili.
Njengoba kuyimoto elungele abantu abasebasha kwaVolvo abazange bayirobhe emsindweni ngoba iyagqoma, iphuma ne-amplifier nezipikha ezinguyisishiyagalombili. Iwuhlobo lwezimoto esesigabeni sama-SUV okuyisigaba esinzima kakhulu ngenxa yomncintiswano okhona kuso.
Enye imoto eze kabi kulesi sigaba yi-Audi Q5 neLand Rover Freelander 2.
SESISONGA NGAYO
Zimisele ukukhokha ngoba iyagwinya kuphethiloli. Naphambilini ngesikhathi ngiyivivinya okokuqala ngakusho ukuthi musa ukuyithengela ukwehla wenyuka ngayo kodwa isebenzisele ukuhamba nomndeni ngoba inesikhala ongalayisha kuso impahla esingu-655 litres.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uzotalajwa owenze ucansi engashadile
2012-09-04 16:32
Male - Inkantolo yaseMaldive isikhiphe umyalelo wokuthi italajwe ngumphakathi intombazane eneminyaka engu-16 ubudala evume icala lokuya ocansini ingashadile.
Intombazane lena ilahlwe yicala ngaphansi komthetho iSharia, ogcinwa ngabenkolo yamaSulumane, umndeni wayo uyimpimpe ukuthi iye ocansini nowesilisa oneminyaka engu-29 ubudala.
Lokhu kwenzeka ngenyanga kaJulayi, umlisa ugwetshwe iminyaka eyishumi ebhadla ejele.
Umthetho lona ugxekwa kakhulu ngabe-United Nation kanti kuthiwa intombazane ingase inqabe ukutalajwa bese ikhetha ukugqunywa endlini izinyanga eziyisishiyagalombili.
Inkantolo inqume ukuthi lona anikelwe emphakathini ayoshaywa, uma esehlanganise iminyaka engu-18 ubudala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Siyakhula esabashone eGhana
2012-11-08 16:20
Accra - Siyakhula isibalo sabantu abashone ekuweni kwebhilidi eliyinxanxathela yezitolo e-Accra, eGhana, njengoba kumanje silele kwabayisishiyagalolunye, babe ngu-67 abatakuliwe.
"Kuze kube manje bangu-76
abatakuliwe, abayisishiyagalolunye kubo baphume sebeshonile. Siyaqhubeka nokutakula," kusho umqondisi ophethe amasosha atakulayo uDan Mishio.
Phambilini bebebathathu abantu ebekubikwe ukuthi bashonile, babe ngu-51 abatakulwe bephila.
Kulindeleke ukuthi kutheleke ithimba labatakuli abangu-18 abavela kwa-Israyeli, abazozama ukusiza kutakulwe abantu.
Akwazeki ukuthi bangaki abantu ekade bengaphakathi ebhilidini ngesikhathi liwa, ibhilidi leli liyinxaxathela yezitolo enezitezi eziyisithupha.
– Landela IzindabaNews24 kuTwitter
(@IzindabaNews24).


text:
Kuzovulwa amakolishi othisha eKZN
2012-05-10 10:35
Durban - UMnyango wezeMfundo uhlose ekuvuleni okungenani amakolishi amabili okuqeqesha othisha avalwa KwaZulu-Natal, kulandela ukuvalwa kwenqwaba, kubika iThe Mercury.
Elilodwa lawo kulindeleke liqale ukusebenza ngonyaka ka-2014.
Kodwa, njengoba uhulumeni ezoguqula isinqumo kulandela ukuvalwa kwala makolishi ngeminyaka yawo-1990, kwamukelwe kodwa uMnyango uxwayise ngezinkinga ezingase zibe khona.
Inhloko yalo Mnyango uNkosinathi Sishi
uzwakalise ukukhathazeka ngezinga lemfundo elizoba kula makolishi - nokwaholela ekutheni avalwe kwasekuqaleni.
UPhini likaShansela e-University of the Free State uJonathan Jansen ungomunye wabaphumela obala ngokugxeka ukuvalwa kwala makolishi.
Isimemezelo sikaNgqongqoshe wezeMfundo ePhakeme ngenyanga eyedlule uBlade Nzimande sokuthi kuzovulwa la makolishi eMpumalanga, e-Eastern Cape naKwaZulu-Natal sashayelwa ihlombe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UZuma uzohola ithimba eliya enhlanganweni weSADC
2013-01-09 11:03
Johannesburg - UMengameli uJacob Zuma uzohola ithimba elizohambela umhlangano wamazwe ngaphansi kweSouthern African Development Community (SADC) , kusho uMnyango wezangaPhandle.
"Umhlonishwa uMengameli uJacob Zuma uzohola ithimba laseNingizimu Afrika elizokuba yingxenye yomhlangano weSADC Extra-Ordinary Troika Summit, ozobanjelwa eDar es Salaam, e-United Republic of Tanzania,” kusho isitatimende.
Umhlangano kulindeleke ukuthi ubanjwe mhlaka-10 Januwari.
Okhulumela uMnyango uClayson Monyela, uthe umhlangano uzodingida nangesimo sezokuphepha nezombusazwe eDemocratic Republic of Congo naseMadagascar.
"I-SADC iyaqhubeka nokuba yinqola emasondosondo ebhekele ukusebenza kwemigomo yamazwe ase-Afrika, kuze kuzozuzwa impumelelo,” kuqhuba uMonyela,.
UZuma uzophelezelwa nguNgqongqoshe woMnyango wezangaPhandle nokubambisana uMaite Nkoana-Mashabane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bavele enkantolo abaduni bemikhumbi e-S Korea
2011-05-23 10:57
Seoul - Lingene enkantolo icala labaduni bemikhumbi abane baseSomalia, eSouth Korea, emuva kokuthi baboshwa ngesikhathi kugaselwa umkhumbi owawuduniwe.
Laba-ke babhekene namacala okungathi uma ebalahla bathole isigwebo sikadilikajele.
Umduni wesihlanu yena uzoshushiswa yedwa eceleni.
Leli cala elizoqhubeka eBusan litshengisa ukuthi iSouth Korea izibophezele ekujeziseni abaduni bemikhumbi abavela kwamanye amazwe.
Kodwa-ke udaba lwezilimi ezisetshenziswayo kudale ukuthi lihambe kancane leli cala.
Umkhosi wezasemanzini waseSouth Korea, iSEAL yagasela emkhumbini othwala amakhemikhali ngoJanuwari 21, emuva kwezinsuku eziyisithupha uthunjwe olwandle lwase-Arab, ubulala abaduni abayisishiyagalombili wabopha abayisihlanu.
- Sapa - AFP


text:
Kushubile kwelika-Oscar
2013-02-21 14:02
Pretoria - Umsolwa ecaleni lokubulala intombi u-Oscar Pistorius watshela iphephabhuku iSarie wathi unomuzi e-Italy, okuyinto manje ephikiswa ngummeli wakhe, kusho umshushisi uGerrie Nel, etshela iNkantolo yeMantshi ePitoli.
UNel uzama ukuphikisa isicelo sebheyili salo msubathi, uthe wafonelwa ngumseshi uWarrant-Officer Hilton Botha, owambuza ukuthi walifunda yini leli phephabhuku.
"Sizokwenzenjani ngalokho Mnumzane uRoux?" uNel ebuza ummeli kaPistorius uBarry Roux.
URoux uqhubeke waqinisekisa ukuthi uPistorius akanawo umuzi e-Italy, wathi: "Ngiyazi ngalawo manga."
Ubufakazi abukhombi ukuthi ubulele, kusho ummeli uRoux.
URoux ukhalaze ngophenyo athi lube sezingeni eliphansi kakhulu, nathi lwenziwe ngumphenyi wecala.
Umsolwa ubhekene necala lokudubula abulale intombi yakhe uReeva Steenkamp, kanti uyaliphika leli cala.
Ummeli wakhe uthi kumele inkantolo isho ukuthi kungani ithi leli cala labe lihleliwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kutholwe isidumbu 'sesigqila socansi'
2012-03-19 16:49
Bloemfontein - AmaPhoyisa esiFundazweni saseFree State athole isidumbu sowesifazane ekukholakala ukuthi ubegqunywe ngaphansi emayini enziwa isigqila socansi.
Kukholakala ukuthi lona wesifazane wathunjwa ngabavukuzi abangekho emthethweni bamgcina ngaphansi emayini.
Okhulumela amaphoyisa uStephen Thakeng uthi uRethabile Motsheremeli, 28, wanyamalala mhla zingu-10 kuMashi.
Uthi amaphoyisa aphume inqina ngesonto eledlule ngesikhathi umndeni ucela ukufuniswa.
Kuthiwa baningi abesifazane abathunjwa ngabavukuzi bese bephendulwa izigqila zocansi.
Kuthiwa abesifazane abane babevakashele amasoka abo ngesikhathi bethunjwa, abathathu bakwazi ukuphunyuka.
Isidumbu sika Motsheremeli sitholakale ehlathini eliseduze sesiqala ukonakala.
Babili abasolwa abaphenywayo ngalesi sehlakalo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Akuphenywe ngabashone behlolelwa umsebenzi - SACP
2012-12-31 14:30
Johannesburg - Kumele kusungulwe ithimba elizophenya ngokufa kwabantu abayisikhombisa abakaqe behlolelwa ukuba ngamaphoyisa kamasipala eMgungundlovu, kusho abe SA Communist Party.
"Amakhomanisi akholwa wukuthi kumele kube nophenyo olwenziwayo,” kusho uNobhala esifundazweni uThemba Mthembu, esitatimendeni.
NgoMgqibelo, uNgqongqoshe wezokuThutha KwaZulu-Natal uWillies Mchunu, umise konke ukuhlolwa okwenziwayo kwaRoad Traffic Inspectorate, uma kuzoqashwa amaphoyisa kamasipala.
Lokhu kuze ngemuva kokushona kwabantu bayisikhombisa abakade beyozama inhlanhla.
Balinganiselwa ku-34 000 abantu abaphume ngobuningi beyozama umsebenzi, ekubeni bekufuneka kuphela abantu abangu-90.
Bangu-15 600 ababe yingxenye yokuhlolwa enkundleni yezemidlalo iHarry Gwala Stadium, ngoLwesine nangoLwesihlanu, asaziwa isibalo sabantu abaqulekile kulokhu kuhlolwa, abaningi bangeniswe esibhedlela.
I-SACP KwaZulu-Natal ithi kumele uMchunu athathe izinyathelo kanti iqembu iNkatha Freedom Party, yona ithe ungqongqoshe akashiye isikhundla sakhe.
"Okwenzeke eMgungundlovu kubeka obala ukusebenzisa budedengu amandla nokuhlukumeza abantu," kusho isikhulu se-IFP ePhalamende lesiFundazwe uBlessed Gwala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe umshayeli wesitimela
2012-12-27 08:05
Johannesburg - Kugwazwe kwabulawa umshayeli wesitimela ngaphandle kwesiteshi sesitimela iHercules ePitoli, kusho inkampani iMetrorail.
Okhulumela le nkampani uLillian Mofokeng uthe umshayeli ngu-JP Du Plessis, kanti utholakale eshonile ngoLwesibili, enamanxeba okugwazwa engaphakathi esitimeleni.
“Ayikaziwa okwamanje imbangela yalesi sigameko njengoba kuzophenywa ngayo," kusho uMofokeng.
Imenenja yeMetrorail eGauteng uTembela Kulu uthe ngeke zisebenze izitimela ngoJanuwari 1 ukuhlonipha uDu Plessis.
Noma ngabe ngubani onolwazi olungasiza kulolu phenyo angashayela ezokuphepha kwaPrasa ku-012 315 2566.
- Landela
IzindabaNews24 kuTwitter
- SAPA


text:
Kuphenywa ngempi kaChris Brown no-Ocean
2013-01-29 07:32
Los Angeles - Amaphoyisa aseLos Angeles athi aphenya ngempi ebe phakathi kukaChris Brown -- nosadonsa isigwebo sokushaya intombi yakhe uRihanna
ngo-2009 -- nomculi we-rap uFrank Ocean.
U-Ocean ufuna uBrown ajeziswe ngokumthela induku ngempelasonto, njengoba kuthiwa bekubangwa indawo yokupaka, ngokombiko wephephandaba iLA Times.
"Uphenyo luyaqhubeka okwamanje ngeke ngikwazi ukukhipha imininingwane eminingi," kusho okhulumela amaphoyisa ase-LA uSteve Whitmore etshela abe-AFP.
Le mpi kuthiwa yenzeke ngeSonto ebusuku e-studio sokuqopha eWest
Hollywood.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Usebheke umfundaze odabule o-AComment on this story
LUNGI LANGA
UQOPHE umlando umfundi wasesikoleni sasemakhaya eNgqengelele High, eNsukaze, eMahlabathini, edabula o-A kuzo zonke izifundo zakhe zika-Matric.
UThuthukani Christopher Xulu (18) othole o-A abayisishiyagalombili ezifundweni zakhe, ube ngowokuqala ukuthi aphase zonke izifundo zakhe kusukela lesi sikole saba no-Matric ngo-2000.
Uthishanhloko waseNgqengelele, uNkk Molly Zulu, uthe namanje basamangele ngempumelelo kaXulu athe ubekhombisa ukuzimisela ezifundweni zakhe.
“Wenze okuhlukile nebesingakulindele ngokuphumelela ngalolu hlobo. Kodwa lokhu kungumphumela wokuzimisela kwesikole sonke njengoba besisebenza kanzima nabantwana ukuze baphumelele. Yena nabanye abafundi abane baphinde baba ngabokuqala ukuthola o-A ku-English kulesi sikole ku-Matric,” kusho uNkk Zulu.
UThuthukani ubengamangele kangako ngokwenza kahle kwakhe. Kunalokho ubekhululekile ethi ukuphasa kahle kuyinto aseyijwayele ngenxa yokuzikhandla kwakhe nothisha ababafundisayo.
“Esikoleni besiba namakilasi ebusika futhi lapho besize silale esikoleni ukuze sithole isikhathi esenele sokufunda. Kula makilasi besivuka ekuseni ngehora lesine sifunde size silale ngehora leshumi ebusuku,” kusho uThuthukani.
Uthe kwamsiza kakhulu ukuthi azenzele uhlelo lokufunda uqala unyaka nyakenye ngoba ubengadingi ukuthi abe sesikoleni ukuze afunde ubekwazi ukuzifundela eyedwa.
Uthe othisha babo ikakhulukazi uthishanhloko wabo uNkk Zulu nomunye obebafundisa i-Afrikaans neGeography uMnuz Siyabonga Zulu babe yinsika yabo ngesikhathi bezilungiselela.
Izifundo zakhe zime kanje, Maths 91%, Physics 86%, Life Sciences 84%, Geography 88%, Life Orientation 97%, Afrikaans 85%, English 83%, iSiZulu 85%.
Yize ephase kahle izifundo zakhe uXulu akakawutholi umfundaze futhi akazi ukuthi uzoqhubekela kanjani phambili nezifundo zakhe.
Ufuna ukwenza izifundo zikagesi, i-Electrical Engineering.
Uthe usesitholile isikhala sokufunda esikhungweni semfundo ephakeme, eMangosuthu University of Technology, kepha akekho ozomfundisa njengoba abazali bakhe bengasebenzi bobabili.
“Abazali bami abasebenzi bobabili nokuba siyaphila besisizwa yimali yesibonelelo sikahulumeni esitholwa ngubaba nezingane zasekhaya,” kusho uThuthukani.
Ubaba wakhe uMnuz Muziwenhlanhla Xulu ubejabule kodwa ukungabi nayo imali yokuqhuba indodana yakhe bekumphethe kabi.
“Besazi ukuthi uhlakaniphile kepha besingazitsheli ukuthi angaphasa zonke izifundo zakhe (ngamalengiso). Sijabule kakhulu, inkinga esesinayo wukumqhuba esikoleni ngoba mina nomama wakhe asisebenzi. Ngihola impesheni yokugula unina uholela izingane isibonelelo, yiyo le mali esibakhulisa ngayo,” kuchaza uXulu.
UNkk Zulu usezibophezele ekukhokheleni uThuthukani nomunye umfundi wakulesi sikole othole o-A abayisithupha imali yokubhalisa esikoleni kodwa sekumele bathole eyokufunda.
UThuthukani uthe kukhona umfundaze awucela kwenye yezinkampani zikagesi kodwa ayikaze imphendule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Akenzanga cala uDhlomo - Mkhize
2012-12-03 14:04
Durban - UNdunakulu waKwaZulu-Natal uZweli Mkhize usekubeke kwacaca ukuthi uNgqongqoshe woMnyango wezeMpilo uS'bongiseni Dhlomo, akenzanga lutho okungukwephula umthetho, ngesikhathi esebenzisa indiza yezosiso oluphuthumayo, kubika iThe Mercury.
Amaqembu aphikisayo aphakamise ukuthi uDhlomo ashiye isikhundla sakhe ngemuva kokuvela kokuthi wasebenzisa indiza, eyadingakala sekwenzeke ingozi, kumele iphuthumise umfana owayelimele.
U-Asheen Singh, 15, kwaba nguye kuphela osindayo esehlakalweni sengozi eyavelela umndeni wakhe.
Ngesikhathi kwenzeka ingozi, kwadingeka ukuthi umfana aphuthunyiswe esibhedlela yindiza, nokho lokho kwengenzeka njengoba indiza yabe isetshenziswa nguDhlomo, kuthiwa uphuthuma ukuyoxazulula ingxabano eyabe iqhubeka phakathi kukadokotela nentombazane eneminyaka engu-16 ubudala.
Uphenyo oluvezwe yiphephandaba iSunday Tribune, luthi uDhlomo wabe ehambele umngcwabo kaZacharia “Cliff” Zungu,
ongumyeni wemenenja yasesibhesdlela kwaHlabisa, uDawn Zungu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kubulawe owesifazane eLimpopo
2011-09-06 14:33
Johannesburg - Amaphoyisa aseLimpopo athi owesifazane osekhulile, 65, ushiswe nge-ayina wagwazwa waze washona ngasePolokwane.
Umyeni kaHilda Mokgokgo ufike ekhaya labo eGa-Lekgothoane ngoMsombuluko ntambama wathola isidumbu sakhe sidindilize phansi, kusho uLieutenant Colonel Mohale Ramatseba.
Imbangela yalokhu kuhlasela ayaziwa.
Ababulali babe sebebaleke ngemoto kaMokgokgo yohlobo lweChrysler.
Kuvulwe icala lokubulala kanti bekungakaboshwa muntu.
– Landela IzindabaNews24 kuTwitter (@IzindabaNews24).
- SAPA


text:
Oshayasibhamu bagasele emabhange eNigeria
2012-11-28 07:30
Onitsha - Izigilamkhuba ebezihlome ziyizingovolo ngezibhamu nangeziqhumane zihlasele amabhange amane neziteshi zamaphoyisa ezimbili eningizimu neNigeria, kwashona abayisikhombisa, kusho amaphoyisa ngoLwesibili.
Lesi yisigameko sesibili esiqhakambisa ukungaphephi okukhona eNigeria kulezi zinsuku ezimbili ezedlule.
NgeSonto kwahlaselwa ngebhomu, nokusolwa amavukelambuso angamaSulumane, enkambini yombutho wezempi kwaphinde kwaba neziboshwa ezeqa ejele e-Abuja ngoMsombuluko.
- Landela
IzindabaNews24 kuTwitter
- Reuters


text:
Wavalelwa emakhazeni iminyaka ehlukunyezwa
2013-01-25 10:01
Beijing - Owesifazane waseChina, ubegqunywe emakhazeni amadala angasasetshenziswa, kulandela ukuthi akhalaza ngokugqilazwa komyeni wakhe naye owabe eboshiwe.
UChen Qingxia ugqunywe kula makhaza iminyaka emithathu egcwele, egadwe ngabasebenzi abekade bemfukuzisa, kusho umbiko weGlobal Times.
Usizi lwakhe lwaqala ngo-2003, ngesikhathi umyeni wakhe eboshwa.
Ngesikhathi esededeliwe, umzimba wakhe wawukhombisa ukuthi ubehlukunyezwa futhi wayephazamisekile nasemqondweni.
Ngemuva kokuthi ekhalaze ngalesi sehlo wazithola esevalelwa, ethola ukuhlukunyezwa okufanayo, kumanje lona usehamba ngesihlalo samasondo.
Umyeni wakhe owagcina egula kakhulu, wadluliselwa esibhedlela sabantu abagula ngengqondo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Uzofungiswa njengomengameli u-Ouattara
2011-05-20 11:58
Yamoussoukro - Kulindeleke ukuthi afungiswe njengoMengameli wase-Ivory Coast u-Alassane Ouattara ngoMgqibelo, nothemba ukubumba leliya lizwe emuva kwesiphithiphithi esike saba khona ngesikhathi lowo obengumengameli, uLaurent Gbagbo, engafuni ukwehla emandleni.
Lo mcimbi uzoba ngezithuba zawo-10:30 ekuseni, enhlokodolobha yezombusazwe iYamoussoukro, nokuyisigodi lapho kuzalelwa khona uFelix Houphouet-Boigny, nowashona ngonyaka ka-1993 emuva kokubusa leliya lizwe iminyaka engu-33.
U-Ouattara wayenguNdunankulu wakhe kusukela ngo-1990 kuya ku-1993.
Ngokwekomiti elihlelayo, kulindeleke abaholi bamazwe abangu-23 ukuthi bathamele lo mcimbi ozoba seYamoussoukro, beholwa uMengameli waseFrance, uNicolas Sarkozy.
- Sapa - AFP


text:
Luyaqhubeka udlambedlu e-Egypt
2012-12-12 07:30
Cairo - Kube nezidubedube ngesikhathi labo abeseka uMengameli Mohammed Morsi begasela ematendeni agxunyekwe ngabamaqembu aphikisayo ngaphandle kwekomkhulu.
Kunuke umsizi kwakhala nesibhaxu kushaywa ababhikishi abamelene nalo mholi.
Lesi sigameko esigcine ngokuchitheka kwegazi sibeka engcupheni ezombusazwe ezivele zintenga e-Egypt.
Kanti kubukeka sengathi lusazoqhubeka udlame phakathi kwabamaqembu aphikisayo kanjalo nalabo abathembeke kuMorsi.
Abamaqembu aphikisayo bakhala ngokuthi uMorsi ukhiphe amasosha anesipiliyoni ukuba azoqeda ngabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Kuzoba nokuthula eMangaung - Mashatile
2012-11-23 12:05
Johannesburg - Isishoshovu se-African National Congress uPaul Mashatile uthi umhlangano wokuqokwa kobuholi beqembu ozobanjelwa eMangaung ngenyanga ezayo, uzoba nokuthula futhi angeke kube khona kuchithela kwegazi.
Abe-Eyewitness News bathi uMashatile usho kanjena ekhuluma emhlanganweni obuhlelwe ngabeDaily Maverick, obubanjelwe eVictory Theatre, eGoli.
UMashatile uthe ingqungquthela angeke igcine ngokuba ngeyobuholi kuphela kodwa kuzophinda kubhekwe ukuthi iqembu lingaziphucula kanjani izimpilo zabantu kuxazululwe nezinkinga ezikhungethe.
“Kunomqondo okhona kubantu wokuthi kunoqhekeko eqenjini ngalokho kuzoba nokuchitheka kwegazi uma kuhlanganwa eMangaung. Umhlangano uzohamba ngohlelo."
UMashatile uthi ukholwa wukuthi iqembu lizobuya eMangaung selibumbene kakhulu kunakuqala, usho kanjena nje kuke kwabikwa ngezehlakalo ezingi zodlame nokwesabisa emagatseni eqembu.
Ngasekuqaleni kwesonto kuthiwa elinye ilungu leqembu lasabisa lathi lizodubula elinye ilungu, ngesikhathi kuphambana imibono emhlanganweni weqembu eGauteng.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UPhiyega ubehleka kukhala abefelokazi - Umbiko
2012-10-24 12:02
Johannesburg - UKhomishana wamaPhoyisa uRiah Phiyega kuthiwa uphubuke wahleka eshaya namancoko ngesikhathi kukhonjiswa isithombe sokudutshulwa kwabavukuzi abangu-34 abadutshulwa beqhuba umbhikisho emayini, kubika iphephandaba iThe Times.
UPhiyega ungomunye wabathamele iKhomishana kaFarlam, ezama ukuthola izimpendulo ngakho konke okwenzeka kuze kudutshulwa abavukuzi, kuthiwa ubephahlwe ngezinye izikhulu ngesikhathi ebonakala emamatheka, ebukela isithombe.
“UPhiyega uvele wahlala anje wagqolozwela phambili ngesikhathi kuqhuma isililo somfelokazi owashonelwa ngumyeni wakhe kulokhu kudubula,” kubika iphephandaba.
"Babekwenzelani lokhu? Ngempela amaphoyisa ambulalelani umyeni wami, wenzani?” kusho isililo somfelokazi.
Kuthiwa uPhiyega ubonakale eduduza umfelokazi welinye lamaphoyisa elabula khona eMarikana, ebuzwa ngabezindaba ukuthi kungani engabaduduzanga abanye abefelokazi, uphenfule wathi: "Angizele lokho lana, ngizele ukuzokwethamela ikhomishana qha.”
UMbhishobhi uJo Seroka, ongasohlangothini lwabavukuzi uthe: “ Ubezihlalele nje ezihlekela, engazi nokuthi lidumephi.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone omunye kolwekilabhu
2013-02-06 07:23
Sao Paulo - Kugcine kumenele owesilisa, 20, owalimala kabi ngesikhathi kuqubuka umlilo owabulala abantu abangu-237 endaweni yokuzijuxuza eBrazil, nokubikwa ukuthi leli nani lingase linyuke.
UMnyango wezeMpilo eRio Grande do Sul
, nalapho kwenzeka khona lesi sibhicongo eKiss Nightclub, edolobheni iSanta Maria, awuzange ukhiphe mininingwane etheni ngalokhu kushona.
Abaphenyi bathi abantu abaningi babulawa ukuhogela intuthu enobuthi kulandela ukuthi iqembu lomculo lalayitha amakhilikithi ngaphakathi kule kilabhu.
- Landela
IzindabaNews24 kuTwitter
- Reuters


text:
AmafilimuComment on this story
Terminator 3 ku-e.tv ngo-8 namhlanje
Phakathi kwama-filimu okungamele akuphuthele kule mpelasonto yi-Terminator 3 okudlala kuyona u-Arnold Schwartznegger ku-e.tv ngo-8 namhlanje.
Kule fulimu amarobhothi afuna ukuqeda ngabantu basemhlabeni njengoba efuna kusale wona wodwa.
Uma behlangana namarobhothi babaleka bashiye isithunzi.
Ngabe ngubani ozowamisa?
I-The Mummy ezodlala kuSABC 3 ngoMgqibelo ebusuku
Kule filimu kulingisa u-Anorld Vosloo ongowokuzalwa eNingizimu Afrika.
Le filimu ikhuluma ngososayensi abafuna ukufunda ngomlando wase-Egypt bese bethatha nomcebo osemathuneni oFaro.
Kuvumbuka amabutho abhandishiwe emathuneni oFaro afuna ukudidisa labo abazobutha umcebo emathuneni.
Speed e.tv ngeSonto ngo-8 ebusuku
Le filimu uyibuka umincile ukuthi ibhomu lingaqhumi njengoba usayitsheni u-Jack Traven (Keanu Reeves) kumele ashayele ibhasi elinebhomu.
Leli bhomu licushwe ngungqondongqondo osethathe umhlalaphansi u-Howard Payne.
Le filimu eyawina izindondo eziningi idlisa ngosaziwayo o-Keanu Reeves, Dennis Hopper noSandra Bullock.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.